ועדת החינוך, התרבות והספורט, כנסת 25, פרוטוקול מספר 156, 2024-02-12 00:00

יוסף טייב: בוקר טוב

יוסף טייב:  אני מתכבד לפתוח את ישיבת ועדת החינוך, התרבות והספורט – ועדה משותפת עם הוועדה המיוחדת לענייני הצעירים, שעומדת בראשה חברת הכנסת נעמה לזימי, בנושא פעילות תנועות הנוער ותנועות בוגרים במלחמת חרבות ברזל

יוסף טייב:      אני רוצה להודות ולהצדיע לכוחות הביטחון על החילוץ המורכב מאוד, היום בלילה, של שני חטופינו – פרננדו סימון מרמן ולואיס הר – שחזרו לביתם לשלום, ברוך השם

יוסף טייב:  אנחנו מאחלים ומצפים לראות במהרה את כלל החטופים חוזרים בריאים ושלמים לישראל

יוסף טייב:  אנחנו שולחים את תנחומינו למשפחות הנופלים ומתפללים להחלמתם של כלל הפצועים

יוסף טייב:      נמצאות איתנו משפחות החטופים

יוסף טייב:  לפני כן, נעמה – את רוצה להגיד כמה מילים?     

לענייני צעירים): אני אגיד כמה מילים

יוסף טייב: בבקשה

לענייני צעירים): תודה לכל האורחים והאורחות שהגיעו לדיון החשוב הזה הבוקר

לענייני צעירים):  קודם כול, תודה לשותפי, יו"ר ועדת החינוך של הכנסת, יוסי טייב

לענייני צעירים):  אני חושבת שראוי לקיים את הדיון החשוב הזה יחד

לענייני צעירים):  אני אספר שכשהתחילה המלחמה, וכשהתחיל גל הפינויים העצום של אזרחים מהצפון ומהנגב – פגשתי את תנועות הנוער בכל מלון שהגעתי אליו

לענייני צעירים):  פגשתי את ישראל היפה, שהגיעה בסולידריות עוד כשהמדינה לא הייתה באירוע

לענייני צעירים):      היו שם תנועות הבוגרים; הש"שינים; תנועות הנוער; כל מי שהבינו שיש להם משימה בעת לא קלה

לענייני צעירים):  יזמנו את הדיון הזה מלכתחילה, לפני כמה שבועות, לשם הוקרה – ממקום שבא לשמוע על הפעילות, להוקיר אותה ולהבין את משמעות החינוך הלא פורמלי בשגרה ובחירום

לענייני צעירים):      לצערי הרב, לאחר שהדיון כבר נקבע, גילינו על כמה דברים: האחד – ואני אעסוק בזה בהרחבה, השבוע, בדיון אחר – הגיוס המוקדם לש"ש ולמכינות

לענייני צעירים):  הדבר השני, הקשה, הוא קיצוץ של 20% – שהם 40 מיליון שקלים – מתקציב החינוך הלא פורמלי

לענייני צעירים):      אתם צריכים להדליק משואה; אתם לא צריכים לחוות קיצוץ שיסגור את המפעל החינוכי המדהים שלכם

לענייני צעירים):  לא יכול להיות שפעילות לא פורמלית – פעילות מבורכת של תנועת נוער – תהפוך למשהו שאם הוא עוד יתקיים – הוא יהיה למי שידו משגת לשלם פי 3 או פי 4

לענייני צעירים):  הדבר הזה הוא עיוות מוסרי בעת הזו, ובטח נוכח הפעילות שלכם

לענייני צעירים):       שוחחנו גם עם ועדת החינוך, כדי שניגע גם בנושא הזה, כי אי-אפשר להתעלם מהקיצוץ האגרסיבי, ואני מאמינה שאפשר להימנע ממנו

יוסף טייב: אני אוסיף ואומר שזה לא שעד היום התקציב שלהם היה בשמיים; גם הוא לוקה בחסר

לענייני צעירים): בדיוק, ואני יודעת שיש פה שותף למשימה הזו

לענייני צעירים):  כמנהגי, אני פותחת את מרבית הדיונים, או סוגרת את מרבית הנאומים, באיזה שהוא שיר שאני רוצה להקריא:     "שירת הנוער, שיר עתידנו / שיר התחדשות, בניין ועלייה / מן הגולה ינהרו אחינו / ארץ מולדת שבה לתחייה // מי זה חולל הפלא? ארץ מולדת / מי זה הקים כל אלה? ארץ מולדת / זו ידך, ידך היא הזורעת / זו ידך, ידך היא הנוטעת // כל עוד הנוער לנו במולדת / קום יקום חזון עם ישראל

לענייני צעירים): "      תודה

יוסף טייב: יפה מאוד

יוסף טייב:  נאווה רוזנבלום, בבקשה

פנינה רוזנבלום: שלום

פנינה רוזנבלום:  אני מארגון "אימהות הלוחמים"

פנינה רוזנבלום:  אני, וחברותיי בארגון, כשמנו כן אנו – אימהות ללוחמים

פנינה רוזנבלום:  לי יש שני בנים – האחד נלחם בעזה במשך 90 יום ועכשיו הוא בקורס קצינים; השני הוא לוחם שריון שנמצא בחאן יונס

פנינה רוזנבלום:  הם נלחמים יום ולילה כדי להשיג את מטרות המלחמה; כדי להגיע לניצחון, לשחרר את החטופים ולמוטט את החמאס

פנינה רוזנבלום:       הקריאה שלנו, לחברי הבית הזה, היא לתת לחיילים שלנו להגיע עד הניצחון, תוך שמירה מוחלטת על חייהם

פנינה רוזנבלום:  להביא בחשבון רק שיקולים מבצעיים במלחמה, ושום שיקול אחר

פנינה רוזנבלום:  אנחנו רואים את כל תנועות הנוער והחברים פה, ורוצים להגיד: הבנים שלנו קיבלו את הערכים שלהם גם מתנועות הנוער הנהדרות, שמחנכות לערכים ציוניים ולגבורה

פנינה רוזנבלום:  אנחנו עומדות מאחורי הבנים שלנו גם בעניין הזה, וקוראות שוב להגיע עד לניצחון

פנינה רוזנבלום:      ברשותכם, אני אתן גם לחברתי, ורדית קרוגר, להשלים את הדברים

נורית קורן: קוראים לי ורדית קרוגר

נורית קורן:  יש לי שלושה בנים שנמצאים בעזה, In and Out – לוחם שייטת, לוחם מגל"ן ולוחם אגוז – ושני אחיינים בימ"מ ובשלדג, שהיו עסוקים מאוד הלילה

נורית קורן:  אנחנו מבקשים, שוב ושוב, שהמקום החשוב הזה, הכנסת – שצריך להאיר ולתת את ההשראה לכל עם ישראל – יזכור את הקולות של הבנים שלנו, שנלחמים ולא יכולים להיות פה כרגע

נורית קורן:       אנחנו פה, בינתיים, כדי להזכיר: עד לניצחון

נורית קורן:  אנחנו מבקשים שהבנים שלנו, שהולכים ונותנים את כל מה שיש להם והרבה מעבר לזה – יקבלו את כל התמיכה, וגם אנחנו נותנות את כל מה שיש לנו ומעבר לזה

נורית קורן:  אנחנו מבקשים שיהיה ברור שהם הולכים לניצחון; להחזיר את החטופים ולעמוד מול חמאס בצורה חד-משמעית, כשכל העם תומך בהם

נורית קורן:      אנחנו מבקשים שתמיד תראו את הבנים שלנו, את המסירות שלהם ואת הלחימה שלהם לנגד עיניכם, ושתאפשרו להם להגיע עד לניצחון, תוך שמירה על החיים שלהם

יוסף טייב: תודה רבה

יוסף טייב:  צביקה מור, בבקשה

צביקה ניר: תודה על זכות הדיבור

צביקה ניר:  שמי צביקה, אבא של איתן מור

צביקה ניר:  הבן הגיבור שלנו, שהיה יכול למלט את עצמו מהמסיבה בנובה יחד עם המאבטחים האחרים בזמן שהצילו 20 אזרחים שמצאו בפחי זבל, אבל התעכב בדרך, יחד עם אליקים, כאשר הם מצאו שתי גופות של בנות שנרצחו

צביקה ניר:  הם היו עסוקים בלהחביא את הגופות מפני המחבלים כדי שלא יחטפו אותן, כדי שגורלן לא יהיה כגורלם של הדר גולדין ואורון שאול, שאנחנו מחכים להם גם כן

צביקה ניר:      איתן לא התנהג כך רק ב-07 באוקטובר; זה היה הטבע שלו

צביקה ניר:  הנתינה הייתה התכונה המרכזית של איתן

צביקה ניר:  לאחר השחרור, איתן שכר דירה כאן, בנחלאות, יחד עם שותף, והקפיד שדלת הבית שלו תהיה פתוחה תמיד

צביקה ניר:  כך פשטה השמועה בקרב כל הצעירים כאן, בירושלים – מכל הסוגים והמינים – שהדלת פתוחה, יש אוכל, יש שתייה, יש חשמל כדי להטעין את הטלפון, יש שירותים, ומעל הכול – יש אוזן קשבת

צביקה ניר:      באירוע שקיימנו אצלו בדירה, היינו בטוחים שנהיה 20 אנשים – האחים, סבא וסבתא, הגיסים והגיסות, אבל היו שם 600-700 אנשים שנהנו מהכנסת האורחים של איתן

צביקה ניר:  אנחנו גאים בו מאוד, ומחכים לו, כמובן

צביקה ניר:      בבוקר הזה, אנחנו שמחים מאוד, כולנו – כל המשפחות מכל הכיוונים – בשובם של שני היקירים שלנו, ומחבקים את המשפחות

צביקה ניר:  איזו גאווה לאומית יש לנו; כמה שאנחנו גאים בממשלה שלנו ובצבא שלנו על האומץ ועל הניסיון שנעשה, כל הזמן, כדי להשיב את החטופים בדרך ששומרת על הכבוד הלאומי שלנו ומבטיחה את ביטחון חייהם של כלל אזרחי המדינה

צביקה ניר:      אנחנו יודעים שבכניעה לארגוני הטרור – מעבר לנזק בהווה – יש נזק גדול מאוד לעתיד: לא רק כאן, במדינת ישראל, נהיה כל הזמן תחת סכנת חטיפה, אלא שגם יהודים בכל העולם יהיו תחת סכנת חטיפה לאחר שהאויבים ילמדו שכדאי לחטוף יהודים

צביקה ניר:      	היום, אנחנו קיבלנו הוכחה לכך שמדינת ישראל עושה למען החטופים, כל הזמן; שהיא משתדלת ומנסה, בכל דרך, לנצל כל הזדמנות

צביקה ניר:  אנחנו מבינים שבסוף, אם יצטרכו להגיע לאיזו שהיא עסקה, וזו תהיה הדרך לשחרר את החטופים – זו הדרך שתהיה

צביקה ניר:  כולנו נתמוך בה, תוך כדי שנמזער את הנזקים שלה, כך שזו תהיה העסקה הטובה ביותר למדינת ישראל; שלא תסכן את הילדים, הנכדים והנינים שלנו כאן

צביקה ניר:      	כולנו נצא מתוך המלחמה הזו חזקים, מאוחדים ואוהבים – כמו שאנחנו מאוחדים כאן, עכשיו, בחדר הזה

צביקה ניר:  נצא להמשך הדרך שלנו לביסוס המדינה ולשגשוגה, יד ביד, בשיח ובאחווה אמיתית של אחים

יוסף טייב: תודה רבה

יוסף טייב:  בבקשה

יזהר שי: בוקר טוב

יזהר שי:  כבר מכירים אותי פה; היום אפילו נכנסתי מהדלת האחורית

יזהר שי:  אני מסכים עם המילים שנאמרו פה מאחוריי – כולם ביחד, למען המטרה, וחשוב להגיד את זה דווקא ביום הזה

יזהר שי:  עם זאת, לכשנגיע לעסקה, יש ציבור שלם שאומר שמבחינתו – לא מדובר על חטופים חיים, אלא על חטופים מתים

יזהר שי:      אימהות החטופים של קיבוץ ניר עוז שולחות את הילדים שלהן ואת הנכדים שלהו לצבא

יזהר שי:  ראינו את זה בטלוויזיה וזה קורע לב, כי בתוך כל הכאוס – למרות השואה שחוו בקיבוץ ניר עוז – הן ממשיכות לשלוח את הילדים

יזהר שי:      כולנו ביחד, אבל כרגע – יש הבדל גדול

יזהר שי:  אני, כבן לאבא בן 83, יודע שאם יש סיכוי של 2% שהוא חי כרגע – אם נמשיך אני אקבל שקית, ב-100%

יזהר שי:  זה מה שאנחנו זועקים: הוויכוח בינינו, כרגע, הוא בשאלה אם להמשיך עוד או לגמור גם עם חאן יונס, אבל זה לא הניצחון; הניצחון הוא להחזיר חטופים חיים

יזהר שי:      פה – אנחנו חולקים על הרבה מהאנשים שנמצאים פה לגבי הדרך, כי אנחנו דורשים, כרגע, מנהיגות אמיצה; מנהיגות שבה ישמעו לא רק את מי שיצעק "ניצחון", או שיראה שהילדים שלו נמצאים ביחידות הכי קרביות

יזהר שי:      גם אני הייתי ביחידה קרבית, באופן אישי; אבא שלי היה בצנחנים ויש לי עוד אח ביחידה קרבית

יזהר שי:  אני לא חושב שזה משנה; לא שם היחידה ולא מה שאתה עושה

יזהר שי:  מה שחשוב זה שצה"ל נמצא בפנים, כרגע, ומקבל פקודות מהממשלה

יזהר שי:      	אנחנו פונים לממשלה, ולא לצה"ל – צה"ל עושה עבודה מדהימה – לקבל החלטה אמיצה

יזהר שי:  אמיצה שאומרת: "ברור שאפשר להילחם עוד ארבעה חודשים, אבל זהו

יזהר שי:  נגמר"

יזהר שי:  כרגע, צריך החלטה אמיצה שתחזיר חטופים

יזהר שי:       	לנו – כבר לא תהיה תמונת ניצחון מושלמת

יזהר שי:  לי, בתור מישהו מניר עוז, לא תהיה

יזהר שי:  אני לא חושב שיש קשר בין איך שהמלחמה תיגמר עכשיו לבין ה-07 באוקטובר הבא, או כל מיני נפנופים בסיסמאות; השאלה היא מה נעשה עם המצב

יזהר שי:      	אנחנו רוצים משא ומתן מיידי ולקבל את התנאים

יזהר שי:  אני אשמח מאוד אם מחבלים שישוחררו – ישוחררו לעזה ולא לאיו"ש

יזהר שי:  ראינו מה קרה כששיחררו מחבלים – הם פשוט רצחו משפחות, וסינוואר הוא הבעיה הקטנה

יזהר שי:  הוא היה איש קטן; שמו אותו בעזה וגידלנו אותו, אבל הרבה אחרים רצחו כששיחררו אותם

יזהר שי:       צריך לחשוב טוב איך עושים את זה, אבל לעשות את זה מהר, כי אם לא נעשה את זה היום או מחר – ההזדמנות הזו חולפת, ואנחנו נחזיר הרבה מאוד שקיות

יזהר שי:  קדושת החיים היא קדושה אצל כולנו; אין פה מישהו ששונה בזה – בין אם הוא רוצה להילחם או בין אם הוא אומר שפדיון שבויים גובר על לחימה

יזהר שי:  אנחנו נמצאים באותו המקום, באותו הטנק; אבל לנו – נגמר הזמן ממזמן

יזהר שי:      אני פונה אליכם כדי שלא נתנגש האחד בשני, אלא שפשוט נבין שלנו – נגמר הזמן

יזהר שי:  אנחנו רוצים אותם

יזהר שי:  אנחנו מברכים על ההצלחה בשחרור שני חטופים, אבל המספרים מדברים על כך שצה"ל שחרר שלושה עד היום; כנראה שנהרגו כמה עשרות, כתוצאה מהלחץ, ויכול להיות שהרבה נקברו ולא נדע את מקום קבורתם – מה שאומר שנבלה עוד 20 שנה בלחפש, להתדיין ולעשות סחר גופות, כמו שעשינו

יזהר שי:       אנחנו דורשים להפסיק את זה עכשיו ולהיכנס למשא ומתן; לא להתפלג בינינו, משפחות החטופים – למי יש ילד, חייל, ילדה או גווייה

יזהר שי:  פשוט להגיד "מספיק" ביחד

יזהר שי:  צה"ל מארגן כוחות בצפון; יש לנו 200,000 אנשים שלא גרים במקום שבו הם צריכים לגור; רצועות הביטחון נעשות בתוך ארצנו, ולא מבחוץ

יזהר שי:       יש לנו כל כך הרבה בעיות

יזהר שי:  בעזה – ריסקנו מספיק, כנראה; אפשר להעביר את השלטון למישהו אחר ולשמור על זה

יזהר שי:  אנחנו לא נישאר שם 20 שנה ונהיה שוטרים

יזהר שי:  צר לי להגיד את זה; אני יודע שזה לא קל לשמוע, אבל גם מפקד טוב יודע מתי לסגת, ולדעתי – הגיע הזמן לסגת, לעשות את העסקה הכי טובה, לחזק את הקבינט ולתת לנו, משפחות החטופים, לקבל את מה שיש להם שם בפנים – חיים או שקיות – ולהתחיל את החיים שלנו

יזהר שי:       יש פה משפחות שפשוט רוצות להגיע לשלב שבו הן יכולות לשבת שבעה

יזהר שי:  הן קרועות; הן גמורות

יזהר שי:  התקווה, בשבילן, היא הדבר הגרוע ביותר שאפשר לחשוב עליו: להגיע כבר לשבעה מהעונש הזה; מארבע המידות של פדיון שבויים שהן סובלות

יזהר שי:       מיצינו; לא יעזרו לנו עוד חודש או עוד חודשיים

יזהר שי:  יש לנו הרבה מלחמות לעשות – גם בצפון, גם במזרח וגם בתוכנו

יזהר שי:  שום דבר לא נפתר מכך שנגמור את עזה עד הסוף, כי כרגע – אני לא בטוח שהניצחון הזה מביא לנו כוח

יזהר שי:  אנחנו נחלשים, גם כלפי חוץ

יזהר שי:  אנחנו לא רואים פה תמונות של מה שקורה בעזה

יזהר שי:  אנחנו מדברים לתוך עצמנו, רואים את עצמנו ומתווכחים על האם ננצח או לא, אבל יש שם גם אסון הומניטרי שאסור להתכחש אליו, כי הוא יבוא עלינו בשלב מסוים

יזהר שי:      אני קורא להנהגה לעשות החלטה אמיצה

יזהר שי:  כולנו נעמוד מאחורה; אף אחד לא יפסיק להילחם, אבל כרגע – די

יזהר שי:  לא לפספס את ההזדמנות, עכשיו, להחזיר את כולם עכשיו

נורית קורן: חיילים ואנחנו לא עומדים מאחורי זה

נורית קורן:  כל הלב שלנו עם החטופים ולטובת החטופים

נורית קורן:  אנחנו מוכנות לתת את כל מה שיש לנו – שזה החיים של הילדים שלנו, שנמצאים שם ונלחמים – ואנחנו בטוחות שהם עושים את הכול כי הם בטוחים שזה הדבר שיחזיר את האהובים שלכם כמה שיותר מהר

נורית קורן:  שיחות עם השטן, או המחשבה שמה שיקרה עכשיו הוא מה שיעזור לנו – הביאו אותנו להרבה מאוד אסונות, שהביאו עלינו עוד אסונות

נורית קורן:      אני מתפללת שהחטופים יחזרו כמה שיותר מהר, ואנחנו חותרים לשם בצורה ברורה מאוד

נורית קורן:  אני חושבת שכל אחד בממשלה – זו האחדות פה – חותר לאותו הדבר: שהחטופים יחזרו כמה שיותר מהר, ושהמפונים והאנשים שלא נמצאים בבית שלהם – יוכלו לחזור

נורית קורן:       אנחנו בטוחים שמול רוע כל כך גדול – שאתם חוויתם אותו על בשרכם, וכולנו חווינו אותו, ולא ישנים מאז – חייבת לבוא תנועה ברורה מאוד: חייב להיות ניצחון – כי אלה אנשים שמבינים שפה אחת, שהיא של ניצחון ושל חוזק – יחד עם ידיעה של הסיבה שבגללה אנחנו פה; ציונות ומדינת ישראל הם דברים שלא נבנים ביום, אלא מצריכים תהליכים

יזהר שי: אני מסכים עם כל מה שאת אומרת – אנחנו ציוניים; אנחנו קיבוץ – אבל חווינו שואה ואנחנו אומרים "די"

יזהר שי:  גם אנחנו נלחמים בפנים - - -     

יוסף טייב: חברים, אני לא רוצה לפתוח פה שיח

יוסף טייב:  אמרתי את זה בשבוע שעבר ואני אומר את זה גם עכשיו: כולנו מגויסים לאותה המטרה – להחזיר את כולם, כולל כולם, הביתה

קריאה: חיים

יזהר שי: המילה "חיים" מדברת על זקנים ועל פצועים, ובחודש האחרון – כנראה מתו עוד עשרות

יזהר שי:  תגידו את זה

יזהר שי:  החיילים נלחמים, והם – נמקים בפנים ומתים

יזהר שי:  איזה ניצחון זה יהיה בעוד חודש?     

יוסף טייב: חברים, כל אחד חושב אחרת על הדרך שבה אנחנו צריכים לפעול, ולא כאן המקום להתווכח על זה

יוסף טייב:  אני רוצה להגיד – ואני חושב שיש על זה תמימות דעים בחדר – שכולנו מגויסים למען מטרה אחת: להחזיר את כל הילדים שלנו הביתה, חיים

תומר גני לוין: אין תמימות דעים

תומר גני לוין:  אם מישהו חושב שעל ידי כך שנהיה חזקים וחסונים, ושצה"ל ישחרר – כשהיקירים והיקירות שלנו נמצאים שם, שבויים בידי החמאס, נשחטים ונטבחים עכשיו – אין תמימות דעים

תומר גני לוין:  תמימות הדעים היא על כך שאנחנו צריכים לשחרר אותם עכשיו, במחיר הנדרש

תומר גני לוין:  צריך לפדות את יקירינו

תומר גני לוין:  פדיון שבויים איננו אומר לצאת למלחמה - - -     

יוסף טייב: דעתך נשמעה, אדוני, תודה

יוסף טייב:  אני חושב שהנושא של החטופים הוא ראשון במעלה, ולכן אני נותן בפתח הישיבות את כל הזמן לנושא הזה – על חשבון התוכן; אבל אני לא אתן לשיח הזה להתפתח פה בין קבוצה אחת לקבוצה שנייה

יוסף טייב:  אמרתי אמירה ברורה מאוד: כולנו רוצים את כלל חטופינו בבית, וחיים

יוסף טייב:  חן אביגדורי, בבקשה

חן אביגדורי: בוקר טוב לכולם

חן אביגדורי:  שמי חן אביגדורי

חן אביגדורי:  אני מתרגש מאוד להיות בוועדה הזו, כי זו ועדה שקשורה לנושא שקרוב אליי מאוד – בני נוער

חן אביגדורי:  יש לי שניים כאלה בבית, ובחודש וחצי האחרונים אני מופיע בפני אלפי בני נוער – בכיכר החטופים ובבתי ספר

חן אביגדורי:       אני נפגש עם בני נוער, וחשוב לי לראות אותם – בעיקר שמיניסטים ושביעיסטים – כי הם העתיד של המדינה; אלה האנשים שבעוד דקה הופכים להיות אזרחים; מקבלים את הזכות הכי גדולה – הצבעה למקום הזה – ואת החובה הכי גדולה – גיוס לצה"ל

חן אביגדורי:  אני מדבר איתם הרבה, אז את מה שאני אומר – אני אומר מניסיון

חן אביגדורי:      קודם כול, אני רוצה לדבר על עניין ההפרדה: אין הפרדה בין משפחות חטופים, משפחות חיילים ומשפחות חללים

חן אביגדורי:  רוב משפחות החטופים הן משפחות שיש להן גם נרצחים

חן אביגדורי:  במשפחה שלי, יש שלושה נרצחים, חטוף אחד, שנשאר בעזה, ושישה משוחררים

חן אביגדורי:  הכול מהכול

חן אביגדורי:  יש לי חברים שהילדים שלהם בצבא – משתתפים איתך, גבירתי, ועם בניך, בפעילות המצוינת שלהם, ועושים הכול על מנת לעשות הכול

חן אביגדורי:      אני מבקש, בבקשה – בלי הפרדה

חן אביגדורי:  יש לי אנשים במשפחה שהם לוחמים; יש לי אנשים במשפחה שהם נרצחים; יש לי אנשים במשפחה שהם חטופים

חן אביגדורי:  כולנו זה אותו הדבר

חן אביגדורי:  ההפרדה הדיכוטומית הזו היא לא נכונה, ומי שעושה – מנסה לסכסך בינינו, וחבל

חן אביגדורי:      אני רוצה להתייחס למה שהיה אמש, ולהודות לך אישית, גבירתי, על התרומה של הקרובים שלך להצלחת המבצע

חן אביגדורי:  אני רוצה להגיד שהמבצע אמש היה יוצא מן הכלל – כולם מסכימים – אבל הוא יוצא מן הכלל גם במובן השני שלו: הכלל הוא שהאנשים יצאו משם רק בעסקה

חן אביגדורי:      103 חטופים כבר יצאו בעסקה – ביניהם אשתי ובתי, שכבר נהנות מחודשיים של חופש בבית בזכות העסקה עם השטן, כי השטן הוא זה שתופס אותם ומחזיק אותם

חן אביגדורי:  אם אנחנו נצטרך לדבר עם השטן – אנחנו נדבר איתו

חן אביגדורי:  דיברנו איתו וגם נדבר איתו

חן אביגדורי:      הלחץ הצבאי, גבירתי, עזר מאוד להביא לעסקה הראשונה, אבל הוא עזר כאשר במקביל – היה משא ומתן

חן אביגדורי:  בסופו של דבר, מה שהביא אליי את האהובות שלי ועוד 103 חטופים זה נייר ועט, ולא רובה וחרב

חן אביגדורי:  בעניין הזה – זו המציאות

חן אביגדורי:  יופי של מבצע; הוא יוצא מן הכלל, כי הכלל הוא להביא את החטופים בעסקה

חן אביגדורי:      אני רוצה לדבר פה על עוד שני דברים, ואני אעשה זאת בקצרה

חן אביגדורי:  אני מדבר הרבה מאוד עם בני נוער, ורוצה לדבר על העתיד, כמו שגם צביקה מור, אחי ורעי למשפחת החטופים, דיבר פה

חן אביגדורי:  כשאני מסיים הרצאה שלי עם בני נוער – אני תמיד שואל אותם: "איזה שירות אתם רוצים לעשות בצבא?"

חן אביגדורי:       לשמחתי, ולהרחבה של הלב שלי – כולם מדברים על שירות משמעותי; על שירות קרבי

חן אביגדורי:  כולם "צהובים", וזה נהדר

חן אביגדורי:  אני מודה שכל מה שחשבתי על הנוער של דור הטיק-טוק הוא פשוט לא נכון; זה נוער ערכי, ציוני, מאמין ושרוצה לתרום למדינה

חן אביגדורי:       השאלה הבאה שאני שואל את כל אלה שרוצים ללכת לקרבי היא: "באיזו מידה אתה בטוח שמדינת ישראל תעשה הכול כדי להשיב אותך מן השבי אם חס וחלילה יקרה לך משהו?"

חן אביגדורי:  או כמו שצביקה אמר על כל אלה שנוסעים לטיול אחרי צבא: "באיזו מידה אתה תהיה משוכנע שמדינת ישראל תעשה הכול בשביל להוציא אותך במידה ותיחטף על ידי ארגוני טרור מחוץ לגבולות המדינה?"

חן אביגדורי:       התשובה לא מגיעה ל-50%, גבירתי, כי את ההסכם הזה שבין המדינה לבין האזרחים – המדינה הפקירה, והמדינה צריכה לשלם

חן אביגדורי:  המחיר הגבוה והכואב שכולנו, כמדינה, נשלם על החטופים, הוא לא מחיר על 134 חיי חטופים – זהו מחיר ההפקרה

חן אביגדורי:  המדינה הפקירה – המדינה תשלם

חן אביגדורי:      אני מזכיר לכולם עוד פעם את העניין של גלעד שליט: בין שחרור סינוואר לבין ה-07 באוקטובר, גבירתי, עברו 12 שנה של הפקרה; 12 שנה שבהן לא שמנו עין על האנשים האלה; 12 שנה שבהן האנשים האלה הסתובבו ואנחנו היינו בקונספציה ובשאננות שלנו

חן אביגדורי:  זה מה שצריך ללמוד: לשחרר אם צריך – כמה שפחות, כמובן – ולשים עין; לשחרר ולחסל; לשחרר ולעקוב

חן אביגדורי:      מילה אחרונה ברשותכם, חברים וחברות: לאחרונה, נהייתי מטרה אישית – אני, בן משפחה – של כל מיני תגובות נוראיות בטוויטר, שמפאת כבוד הבית הזה אני לא אחזור עליהן

חן אביגדורי:  אני רק אגיד שהעדינה ביניהן קוראת לי "משתף פעולה של החמאס"

חן אביגדורי:  אני מבקש מכל אנשי החינוך ואנשי הציבור שיש בוועדה להוקיע את האנשים האלה מתוך המחנה

לענייני צעירים): חד-משמעית

חן אביגדורי: אני בא לדבר עם כולם; אני עונה לכולם; אני יושב עם אנשים מכל המגזרים, העדות והדתות

חן אביגדורי:  אתמול הייתי בבית כנסת ומחר אני הולך לבית כנסת; אני מדבר עם מי שאפשר לדבר, וכשיש דו-שיח – מדברים

חן אביגדורי:       אנשים כותבים לי בטוויטר – ואלה שני ציטוטים מדויקים – שאני משתף פעולה של החמאס; שטוב שחטפו קיבוצניקים כי זה פחות מצביעי שמאל, ועוד כל מיני דברים

חן אביגדורי:  אנשים בעלי אמונה, שמכירים את הספר הקדוש שבזכותו כולנו פה, יודעים מה זה לצאת מחוץ למחנה

חן אביגדורי:  האנשים האלה צריכים להיות מוצאים אל מחוץ למחנה

חן אביגדורי:       האנשים האלה הם לא ברי-שיח; הם לא האחים שלי

חן אביגדורי:  אני אשמח לדבר עם כל אחד שיושב בשולחן הזה, בחדר הזה או בבניין הזה על הכול – כל עוד מכבדים אותנו ולא גורמים לנו עוד כאב מעבר למה שאנחנו חווים גם כך

חן אביגדורי:  אני מודה לכם על תשומת הלב

לענייני צעירים): תודה, חן, על כל מילה

יוסף טייב: תודה רבה

יוסף טייב:  אסתר, בבקשה

אסתר בוכשטב: שמי אסתר בוכשטב

אסתר בוכשטב:  אני אמא של יגב שחטוף בעזה

אסתר בוכשטב:  אני רוצה להקדים ולהשתתף בצער משפחות הנופלים הלילה; שמענו על עוד חיילים שנפלו

אסתר בוכשטב:  כולנו שייכים למשפחה הזו

אסתר בוכשטב:  אמא שלי קמה בכל בוקר ומתפללת לשובו של יגב, הנכד שלה, ולשלומו של הנכד השני, שנמצא במילואים

אסתר בוכשטב:  כולנו אותה המשפחה

אסתר בוכשטב:  לכולנו יש בנים חיילים ובני משפחה חיילים

אסתר בוכשטב:  כולנו שייכים לאותו הצבא

אסתר בוכשטב:       הבוקר, אנחנו אחרי לילה מטלטל של התרגשות, עם שובם של לואיס ופרננדו היקרים

אסתר בוכשטב:  אני מרגישה כאילו בני משפחתי חזרו; אחרי ארבעה חודשים שבהם אנחנו, בני המשפחות, נמצאים ביחד – אנחנו משפחה אחת גדולה

אסתר בוכשטב:       אנחנו מבינים שהמבצע היה מבצע הרואי של צה"ל, ואנחנו מודים על כך מאוד

אסתר בוכשטב:  אין לי מילים להודות על האירוע הזה, אבל עדיין 134 חטופים נמצאים בגיהינום החמאס, במצב פיזי ונפשי קשה, ואנחנו חוששים מכל יום שעובר

אסתר בוכשטב:  אנחנו מבינים שהמבצע שהיה הלילה היה מורכב, מדויק ואמיץ מאוד

אסתר בוכשטב:  יחד עם זאת, אנחנו מבינים שאי-אפשר לחלץ את כל החטופים במבצע מסוג זה

אסתר בוכשטב:       לחטופים שלנו אין זמן

אסתר בוכשטב:  אני, כאמא של יגב, פוחדת מהזמן שחולף; מחוסר האונים לגבי מצבו ומצב החטופים האחרים

אסתר בוכשטב:  צריך לזכור שהחטופים לא נמצאים במצב בריאותי טוב – אנחנו כבר יודעים את זה מחזרת החטופות השבות

אסתר בוכשטב:  הן סיפרו על מצבי בריאות קשים של כולם – גם של הצעירים

אסתר בוכשטב:       יש שם שני ילדים קטנים; נשים; אנשים מבוגרים; קשישים; אנשים בני 85 עם בעיות בריאות; חיילים

אסתר בוכשטב:  אני לא חושבת שאפשר לדבר על זמן; הזמן שלהם כבר אזל

אסתר בוכשטב:  אני חושבת שצריכה להיות אמירה אמיצה, של מנהיגות אשר מבינה את המשמעות של החיים; את קדושת החיים; את הערבות ההדדית שיש בינינו

אסתר בוכשטב:  אנחנו מחויבים לסיים את האירוע הקשה הזה לפני שיהיה מאוחר

אסתר בוכשטב:       	אני, כתושבת העוטף, מאמינה שצריך להתחיל בשיקום העוטף, הדרום והצפון, אבל שיקום המדינה הזו יוכל לקרות רק אחרי החזרת החטופים

אסתר בוכשטב:  לצערנו הרב, הרבה מהם כבר לא בחיים, ואנחנו יודעים את זה

אסתר בוכשטב:  זו ידיעה קשה ומטלטלת, אבל אנחנו יודעים

אסתר בוכשטב:  הניצחון האמיתי של המדינה שלנו יהיה רק עם החזרת החטופים

אסתר בוכשטב:       	אני נמצאת בהסברה עם בני נוער ועם אנשים מבוגרים

אסתר בוכשטב:  יש הרבה קבוצות של חרדים שרוצים מאוד לשמוע אותנו, ואני מבינה גם מהם, יותר ויותר, שהשיקום יוכל להתרחש רק אחרי החזרת החטופים, ואני מבקשת שתזכרו שאין להם זמן

אסתר בוכשטב:  הניצחון האמיתי יהיה רק עם חזרתם בחיים

לענייני צעירים): בדיוק

יוסף טייב: תודה רבה

שמעון פרס: תודה רבה לכם

שמעון פרס:  אני דוד של אבינתן

שמעון פרס:  אני נמצא פה, למעשה, בשליחות של אחי התאום, ירון

שמעון פרס:  אני אגיד לכם את האמת: הוא חולה

שמעון פרס:  המצב גורם לכך שהוא לא יכול ללכת לכל מיני מקומות, וגם ההתראיינות בפני תקשורת קשה לו מאוד

שמעון פרס:  מבחינה פיזית, הוא לא מצליח לעמוד, ולכן הוא שולח אותי לדבר במקומו

שמעון פרס:      אני חייב להגיד שכולנו נמצאים באותה הסירה – באותם הפחדים ועם אותם החששות, ורוצים שכולם יגיעו

שמעון פרס:  אני חושב שהקולות שמובעים פה – לפעמים הם אפילו קיצוניים משני הכיוונים – משלימים תמונה אחת שלמה

שמעון פרס:       אני רוצה לבקש, מחברי הכנסת וגם ממשפחות החטופים, שלא לעשות הפרדות

שמעון פרס:  כלומר, אנחנו יודעים, מצד אחד, שאנחנו צריכים להחזיר אותם עכשיו כי הם לא יכולים לחכות אפילו רגע

שמעון פרס:  מצד שני, אנחנו יודעים שמדינת ישראל לא תוכל לשלם מחירים מסוימים, שיפתחו פתח לרצח של עוד חיילים ואזרחים

שמעון פרס:  לכן, צריך למצוא את האמצע

שמעון פרס:      	עסקה היא דבר שיכול להיות מצוין, אם מדינת ישראל נמצאת בעמדת כוח כדי לעשות עסקה שלוקחת את כולם ביחד

שמעון פרס:  ברגע שנעשה עסקה שתיקח קבוצה קטנה ותיתן הפוגה גדולה לאחריה – האחרים ימותו בשבי, כי הדרישות יהיו כאלה שלא יהיה אפשר לתת

שמעון פרס:       	לכן, אני מבקש מכולם: בואו נעשה יד אחת, כולנו – בואו נגיד "החטופים עכשיו" וגם נבקש שזה יהיה מתוך עוצמה

שמעון פרס:  בואו נבקש את שני הצדדים ביחד, אבל שכולנו נהיה ביחד – שהעסקה תהיה ביחד ושכולם ישוחררו ביחד

שמעון פרס:  זו הבקשה שלי מחברי הכנסת וגם ממשפחות החטופים

שמעון פרס:  כולנו נמצאים ביחד באותה הסירה

שמעון פרס:  תודה רבה

יוסף טייב: תודה רבה

יוסף טייב:  אחרון הדוברים, בבקשה

תומר גני לוין: ביקשתי את רשות הדיבור בנוגע לחינוך

תומר גני לוין:  זה דיון שמדבר חינוך, ולמילה יש משמעות גדולה מאוד

תומר גני לוין:  לכן, אני מבקש להבהיר שמי שאנחנו קוראים להם "חטופים" – הם חטופיו של סינוואר

תומר גני לוין:  עבורנו – הם יקירות ויקירים

תומר גני לוין:  זו לא סמנטיקה

תומר גני לוין:  למילה יש כוח

תומר גני לוין:  אם נקרא להם "יקירות ויקירים" – אני חושב שיהיה לנו יותר קל לשאת את מה שאנחנו נדרשים לעשות ולהכיר בעובדה שמה שמתבקש כאן – מגיע מהמקום של היקירות והיקירים שלנו, ולא מהמקום של חטופים

תומר גני לוין:  תודה על כך שניתנה לי ההזדמנות הזו

יוסף טייב: תודה רבה

יוסף טייב:  אני חושב שכולנו מסכימים על כך שאנחנו רוצים לראות את יקירינו חוזרים הביתה כמה שיותר מהר

יוסף טייב:  אני אגיד את עמדתי האישית: אני חושב שבמקרים מסוימים – המטרה מקדשת את האמצעים

יוסף טייב:  אנחנו צריכים לעשות את הכול, כולל הכול – שכל אחד יקח את זה למקום שהוא רוצה לקחת את זה – כדי להחזיר אותם הביתה

יוסף טייב:  א      

לענייני צעירים): דבר נוסף שצריך לזכור הוא שלא מדובר פה רק בעניין של המשפחות שיקיריהן נחטפו; מדובר פה בסוגיה של אומה, ואיזו חברה אנחנו נהיה אם לא נעשה את הכול כדי להחזיר אותם

לענייני צעירים):  ישראל זקוקה להם כאן לא פחות משהמשפחות שלהם זקוקות להם כאן, ואני תמיד אומרת את זה

לענייני צעירים):  זו ישראל שהוריי עלו אליה, ושאנחנו שואפים שתהיה לנו, כחברה ששואפת להיות חברת מופת

לענייני צעירים):  היא לא תהיה כזו בלעדיהם

קריאה: חיים

יוסף טייב: תודה רבה

יוסף טייב:  חגי גרוס, מנהל מינהל חברה ונוער במשרד החינוך, בבקשה

חגי גרוס: כבוד היושב-ראש, לאחר הפתיחה הקשה, תרשה לי להשתתף בתחושות של כל אלה שיקיריהם לא נמצאים

חגי גרוס:  אם אפשר לשאת מבט למעלה – כי אנחנו בסוגייה חינוכית – תנועות הנוער הן הסיפור של הוועדה הזו

חגי גרוס:       כמי שמופקד עליהן ומהווה את השותף שלהן מטעם משרד החינוך, אני יכול להגיד שרגעי הנחת שיש לי בעבודה הם כשמזמינים אותי לשולחן של תנועות הנוער ואני רואה את כל החולצות והשרוכים שיושבים פה

חגי גרוס:  זו האחדות האמיתית, למרות חילוקי הדעות שקיימים

חגי גרוס:  אם יודעים לדבר – יודעים להסכים

חגי גרוס:  בין היישובים שבהם נחטפו היקירים יש לנו את עלומים של בני עקיבא, ואת הקיבוצים האחרים של השומר הצעיר והנוער העובד

חגי גרוס:  הם העתיד שלנו מבחינת ההתיישבות ומבחינת החברה

אוהד טל: אולי כדאי לכל אנשי תנועות הנוער לשבת סביב השולחן

אוהד טל:  מן הראוי, אם אנחנו מדברים עליהם, שהם יישבו יחד איתנו

חגי גרוס: אני רוצה לדבר על הפעילות של התנועות מהזווית של משרד החינוך, ולתת להם, אחר כך, את המקום המכובד

חגי גרוס:      (הצגת מצגת)     לצערנו, חווינו כמה סבבים ביטחוניים בדרום, כשהסבב הנוכחי הוא החמור ביותר, כמובן

חגי גרוס:  בשגרה, אנחנו עובדים יחד עם התנועות, הארגונים, תנועות הבוגרים והש"שינים על האופן שבו ניתן לתת מענה במקרים של חירום

חגי גרוס:  המשימה של המינהל, ושל אותם הגופים, היא לנסות ולייצר שגרה חינוכית כאשר מוסדות החינוך סגורים – ובדרך כלל, בסבבים של חירום, מוסדות החינוך סגורים

חגי גרוס:       מעבר לכך, הם הנתח הגדול ביותר של מתנדבים שיש במדינה

חגי גרוס:  אני חייב להגיד שהם עושים את העבודה לבד, בשותפות איתנו, ואנחנו מנסים לתמוך ולסייע, לוגיסטית וכספית, ככל הניתן

חגי גרוס:  ברגע שיש אירוע חירום – וכמו שאמרתי, לצערי, היו כמה וכמה סבבים – מינהל חברה ונוער מקים חמ"ל מתנדבים

חגי גרוס:       לחמ"ל יש שלוש מטרות: מכלול לוגיסטיקה, שאמור לתת מענה לכל הסיוע הלוגיסטי, גם להם וגם למשרד החינוך; מכלול מתנדבים, שאמור לנתב ולסייע למתנדבים במשימות שלהם; ומכלול תוכן חינוכי, שנותן מענים חינוכיים במקלטים או במוקדי הפינוי

חגי גרוס:      כמו שאתם רואים, במכלול המתנדבים יושבים איתנו, פיזית, נציגים של כל תנועות וארגוני הנוער

חגי גרוס:  אנחנו עושים איתם תרגילים ושיתופי פעולה גם בשגרה, וכשמגיע אירוע חירום – הנציגים של כל הארגונים שמופיעים בשקף הם המתייצבים הראשונים; לא רק בשטח, אלא גם אצלנו בחמ"ל

חגי גרוס:  אנחנו פועלים ביחד כדי לאתר את המוקדים שבהם צריך לפעול וכדי להבין איך אפשר להמשיך ולסייע

חגי גרוס:      התפקיד של המכלול הוא: א', מוקד טלפוני של מתנדבים – לתאם גיוס של מתנדבים; לנהל מידע; להיות מתואמים עם חדר המצב של משרד החינוך; ולהיות מתואמים עם צה"ל – עם מרס"ל – לכל הפעילות האזרחית

חגי גרוס:       במהלך המלחמה היו כ-40,000 ימי התנדבות, של כל האנשים הנהדרים שנמצאים פה, רק במוקדי הקליטה

חגי גרוס:  אני לא מדבר על מה שקורה ברשויות המקומיות, אלא על מוקדי הקליטה שהיו בהם מפונים

חגי גרוס:  בכל יום נתון היו למעלה מ-3,700 מתנדבים שאנחנו, כמשרד, תמכנו בהם, ויש הרבה יותר מתנדבים שהגופים היקרים האלה תמכו בהם באמצעות התקציבים שלהם

חגי גרוס:       אני, כמשרד, יודע לנטר את הפעילות היומית, ודוגמה לכך היא לינות

חגי גרוס:  אנחנו סייענו בלינה - - -     

מאיר כהן: אני לא חושב שעל זה הדיון

מאיר כהן:  אנחנו מבינים שזה טוב, אבל יש פה קיצוץ בתקציב הזה וצריך לעשות בזה סדר

מאיר כהן:  את זה – אנחנו יכולים לקבל כחומר

יוסף טייב: מאיר, הדיון התחיל בזה שאנחנו רצינו להוקיר את תנועות הנוער - - -     

מאיר כהן: יש מישהו שלא מוקיר אותן?     

יוסף טייב: תתפלא

מאיר כהן: בחדר השני – מצביעים עכשיו על התקציב ומקצצים גם להם

יוסף טייב: הדיון נקבע לפני כשבוע ימים, או קצת יותר, ובין לבין – נודע לנו שיש קיצוץ

לענייני צעירים): אגב, מאיר, מבחינתי – זו הסיבה ללמה לא לקצץ

לענייני צעירים):  כל מה שהם אומרים כאן – מראה את האיוולת

יוסף טייב: בדיוק

חגי גרוס: הסיוע תוך כדי לחימה כולל הלנה, הסעות יומיות ושיתופי פעולה נוספים

חגי גרוס:  פה יש דוגמאות לפעילות השונות של תנועות הנוער וארגוני הנוער בשנת השירות: במוקדי הקליטה; בשמרטפיות; בהתנדבות בחקלאות

חגי גרוס:  הם מחזיקים על הכתפיים - - -     

לענייני צעירים): גם שמרטפיות של צוותי רפואה

חגי גרוס: כן

חגי גרוס:  יש פה גם את המספרים של ש"שינים, מתנדבים וקיום שוטף, והשקף האחרון מציג גם את ההתנדבות של תנועות הבוגרים

חגי גרוס:  זאת אומרת, הפעילות של אותן התנועות לא מסתיימת בגיל - - -     

משה טור פז: חגי, לאור שאלתו של חבר הכנסת כהן, אתה יכול להסביר מה המשמעות של קיצוץ בפעילות הזו?     

חגי גרוס: אני רק אסיים

חגי גרוס:  התנועות לא מסיימות את פעילותן בגיל 18; הן תומכות בצורה של ארגוני בוגרים, קומונות וכו'

חגי גרוס:  זה מה שהתבקשתי להכין לוועדה

חגי גרוס:  עכשיו, כבוד חבר הכנסת כהן, אני שומע

מאיר כהן: אני בוגר של הנוער העובד, ואני חושב שזה הדבר הכי חשוב במדינה הזו, ובמיוחד בפריפריה

מאיר כהן:  נתונים מראים שככל שהעיר חזקה יותר – כך יש בה יותר תנועות מבוססות

מאיר כהן:  אני יודע, כראש עיריית דימונה, כמה זמן לקח לי להשיג מבנה לשומר הצעיר ולנוער העובד, ומכיר את הקשיים האלה

מאיר כהן:      אני חושב שאחרי שאמרנו תודה – ובאמת צריך להגיד לכם תודה, וגם למשרד החינוך, על ההשקעות האלה – לראות שהתקציב תלוי בכספים קואליציוניים זה נורא

מאיר כהן:  לראות שיש עכשיו קיצוץ של 25 מיליון שקלים בתקציב הזה – זה נורא

לענייני צעירים): 40 מיליון

מאיר כהן: אני יודע על 25 מיליון שקלים

מאיר כהן:  אם את אומרת 40 – אני אבדוק את זה, אבל אני סומך עליך

מאיר כהן:  משרד החינוך באמת עושים עבודה מצוינת

מאיר כהן:  אין לי ויכוח על כך; אני מכיר לפני ולפנים

מאיר כהן:  היום, אנחנו צריכים להיאבק על כך שלא רק שלא יקצצו – אלא שייתנו עוד כסף

מאיר כהן:      כשאני באתי למלונות של המפונים – פגשתי שם את חברי תנועות הנוער

מאיר כהן:  כשאני בא למוסדות של הרווחה – אני פוגש שם את החבר'ה של תנועות הנוער

מאיר כהן:  זה מרגיש כאילו אנחנו רואים את המשאב הזה אבל עסוקים בלחלק כספים קואליציוניים ובלהיאבק, ולציבור הזה – אין פה

מאיר כהן:       לכן, הערתי לך כי אני חושב שצריך להתחיל את הסקירה שלכם בזה: "ראו מה האנשים הטובים האלה, שמקצצים להם, עושים"

מאיר כהן:  אתם תהיו הפה, ואנחנו נצטרף אליכם

מאיר כהן:  אסור בתכלית האיסור לתת לקיצוץ הזה לצאת לפועל

מאיר כהן:  תודה

יוסף טייב: מאיר, לא היית בהתחלה, אבל התחלנו עם זה

לענייני צעירים): פתחתי בזה, אבל טוב לדעת שאני מסכימה עם דעתם של גדולים

מאיר כהן: זה תמיד הדבר הרע באיחור

מאיר כהן:  סליחה, אני מתנצל

יוסף טייב: טוב

יוסף טייב:  יגאל קליין, תנועת בני עקיבא, ולאחר מכן – עומר ברט מתנועת דרור

יוסף טייב:  בבקשה

יגאל ידין: שלום ותודה

יגאל ידין:  מעבר לכל הנתונים המדהימים על הפעילות עצמה שאנחנו, כל החברים פה, עשינו ועושים – עם המפונים, עם חיילים ועם נשות מילואים, וכל המשימות הלאומיות הגדולות – צריך לזכור עוד דבר אחד

יגאל ידין:       בערב יום חמישי שעבר הייתי בעיר נתיבות

יגאל ידין:  חבר הכנסת הזכיר את דימונה, ונתיבות נפלה קצת בין הכיסאות – הם לא פונו, למרות שהם כן היו בעיר

יגאל ידין:  בשבת האחרונה, לאחר שלושה חודשים – הם חגגו את שבת הארגון, שזה אירוע שיא בבני עקיבא

יגאל ידין:       יש עוד ניצחון אחד של תנועות הנוער, ואני רוצה להתמקד בזה: יותר ילדים שמחייכים גם בתקופה הזו; ששרים ביחד "עם ישראל חי" גם בתקופה הזו; שנמצאים חניך עם מדריכה, או חניכה עם מדריך, ועוברים חוויה בריאה

יגאל ידין:  זה – נותן חוסן למדינה הזו

יגאל ידין:  מבחינתנו, זה חלק מהכוח הגדול של תנועות הנוער, מעבר לכל הדברים ההרואיים

יגאל ידין:  אני חושב שצריך לשים לב גם לדבר הזה, וכמובן שגם לשים לב, בדיוני התקציב, לכך שאנחנו ממשיכים להזרים את החמצן הזה למדינת ישראל

יוסף טייב: תודה רבה

יוסף טייב:  חבר הכנסת סימון דוידסון, בבקשה

סימון דוידסון: תודה רבה, אדוני

סימון דוידסון:  הפלסטר ששמים בבניין הזה, בכל פעם – חייב להיפסק

סימון דוידסון:  אין פה חשיבה קדימה, ואף אחד לא מסתכל על מה האזרחים של מדינת ישראל יהיו בעוד חמש או עשר שנים

סימון דוידסון:  צריך לראות מה קורה עם תנועות הנוער, ותמיד כשאני אומר "תנועות נוער" – אני משלים "וגם אגודות הספורט"

סימון דוידסון:  זה צריך להיות יד ביד

סימון דוידסון:      כל ילד שנמצא במסגרת אחר הצוהריים – אם זו תנועת נוער או אגודת ספורט – הוא ילד שיהיה בריא יותר לחברה הישראלית בסופו של דבר – גם באקדמיה, גם בצבא וגם בהתנהלות שלו כאזרח

סימון דוידסון:  כשאנחנו פותחים את ספר התקציב, אדוני, אנחנו רואים שדווקא בדברים האלה – אנחנו פושעים

סימון דוידסון:  פשוט מדינה פושעת

סימון דוידסון:      אם מקצצים עכשיו בתנועות הנוער ובאגודות הספורט, או סוגרים את התאחדות בתי הספר, ואנחנו צריכים להילחם על זה עכשיו – גם חברי הוועדה הזו – אני שואל: איפה השכל של מי שכותב את התקציב הפושע הזה?     לכן, כשכל הנציגים של תנועות הנוער מגיעים לפה, אתם צריכים להבין, קודם כול, שאנחנו, בוועדה הזו, מהווים את הגב שלכם

סימון דוידסון:  אנחנו נילחם, קודם כול, כדי שהתקציב הזה לא יפגע בכם; אני לא אומר "להוסיף" – אנחנו נמצאים בסיטואציה שונה – אבל לפחות שלא יפגע בכם

לענייני צעירים): חד-משמעית

סימון דוידסון: אנחנו עדיין לא יודעים בכמה יהיה הקיצוץ – נעמה אומרת 40 מיליון שקלים, אני ראיתי 32 מיליון ומאיר ראה 25 מיליון – ואנחנו רואים, במשך השנים, שהם חיים מכספים קואליציוניים

סימון דוידסון:  הכסף לא בא על בסיס התקציב; בכל פעם מישהו אחר נותן כספים קואליציוניים, וזה לא הגיוני

סימון דוידסון:  צריך להיות משהו קבוע כדי שכל התנועות האלה ישרדו ויחיו – לא במצב של פשיטת יד לתרומות, אלא בגאווה על האפשרות להשפיע על כל ילד

סימון דוידסון:      אם אני מסתכל על מה שקורה במדינה – הסתכלתי קצת בעיריות, וראיתי שבעיר כמו הרצליה משקיעים בתנועות הנוער 2

סימון דוידסון: 7 מיליון שקלים, שהם 86 שקלים לתושב עד גיל 18; שבפתח תקווה משקיעים 2 מיליון שקלים, שהם 58 שקלים לתושב; ושבנתניה משקיעים 750,000 שקלים, שהם 26 שקלים לתושב

סימון דוידסון:      כל עירייה רואה את זה בצורה שונה, וגם זה פסול

סימון דוידסון:  צריך שכל ילד במדינה – בדימונה, בנתיבות ובחיפה – יזכה לדבר הזה, כי בסוף – זה עושה טוב למדינה

סימון דוידסון:  מתי יפול האסימון?     

מאיר כהן: בדימונה משקיעים הרבה יותר מנתניה

סימון דוידסון: דימונה היא כמו שכונה בנתניה

סימון דוידסון:  זה פשוט לא יאומן

סימון דוידסון:  תודה

יוסף טייב: תודה רבה

יוסף טייב:  עומר, בבקשה

עמר בר-לב: תודה

עמר בר-לב:  אני מתנועת דרור

עמר בר-לב:  אני אספר סיפור קצר: לפני כמה שבועות הזמינו אותי לקבלת שבת במתחם גני הילדים של מפוני קיבוץ בארי במלון "David Resort" בים המלח

עמר בר-לב:  חברים מהתנועה שלנו – שהוקמה על ידי תנועת הבוגרים של הנוער העובד והלומד – מפעילים שם את גני הילדים מהשבוע השני של המלחמה ועד עכשיו

עמר בר-לב:  הם הקימו את כל מתחם גני הילדים עם השמות של גני הילדים שהיו בקיבוץ והוחרבו

עמר בר-לב:      אחת האימהות שם דיברה והודתה לצוות, ואותו הצוות שהגיע לשם בשבוע השני של המלחמה – נמצא שם עכשיו, ארבעה חודשים אחרי

עמר בר-לב:  זה גם חלק מהקשר שנוצר בין המחנכים בוגרי תנועות הנוער לבין הקהילות של המפונים והניצולים

עמר בר-לב:       האמא שם סיפרה שמתחם גני הילדים הוא דבר שמשקם את האמון שלהם, ההורים, בכל המערכת שהם חיים בתוכה במדינה

עמר בר-לב:  מבחינתי, כשהיא אמרה את הדבר הזה – היא נתנה לי את ההסבר הכי טוב לתפקיד של התנועות בעת הזו

עמר בר-לב:       תנועות הנוער ותנועות הבוגרים נלחמות בחזית החינוכית של המלחמה הזו

עמר בר-לב:  זו מלחמה, ובמלחמה הזו יש לוחמים בצבא ולוחמים בשדה החינוך

עמר בר-לב:  מדינת ישראל צריכה לעשות הכול כדי לחבק את תנועות הנוער; כדי להגדיל את התקציב שלהן; כדי לתמוך בהן

עמר בר-לב:      אני מצפה מכל חברי הכנסת שנמצאים פה – ואני יודע שלחברי הכנסת יש יכולות להשפיע ולדבר גם כשיוצאים מהוועדות – לעשות הכול כדי שהלוחמים בחזית החינוכית של המלחמה יקבלו את הכבוד שמגיע להם, ובעיקר את המשאבים ואת התשתית שהם צריכים, כדי שמדינת ישראל תנצח

עמר בר-לב:  על זה – אנחנו מדברים

עמר בר-לב:  תודה

לענייני צעירים): כל מילה בסלע

יוסף טייב: תודה רבה

יוסף טייב:  אני רק אגיד שהנושא של החינוך הבלתי-פורמלי קרוב לליבי, כי אני בא מהבלתי-פורמלי

יוסף טייב:  בבקשה, אוהד

אוהד טל: תודה רבה, אדוני היושב-ראש

אוהד טל:  אני חושב שאין מחלוקת בין חברי הכנסת בנושא הזה, וזה משמח לשמוע

לענייני צעירים): אין מחלוקת אבל יש קיצוץ

אוהד טל: נגיע גם לזה

אוהד טל:  כולנו הסתכלנו במה שקרה במלחמה האחרונה, ונדהמנו לגלות איזו עוצמה יש בצעירים שלנו, שחשבנו שהם דור הטיק-טוק וגילינו שהם אריות שבאריות

אוהד טל:  הדבר הזה גדל מתוך איזו שהיא תשתית מסוימת, ותנועות הנוער הן התשתית הכי משמעותית – עוד לפני מערכת החינוך

אוהד טל:  תנועות הנוער הן התשתית הבלתי-פורמלית של האקטיביזם, שמוציאה את בני הנוער אל המקום של אחריות כלפי הגדול מהם; כלפי החברה הכללית

אוהד טל:  לכן, כולנו צריכים לגבות את העשייה של התנועות כולן, על גווניהן וצבעיהן השונים

אוהד טל:      גילוי נאות – אני, בעצמי, הייתי מזכ"ל תנועת נוער לפני שנכנסתי לתפקידי כאן, בכנסת

אוהד טל:  הבעיה שלנו היא לא רק הקיצוץ הנוכחי

אוהד טל:  זאת אומרת, אנחנו יודעים שלאורך השנים האחרונות, הגידול במספר הצעירים המשתתפים בתנועות הנוער היה משמעותי מאוד, אבל לא הייתה הלימה תקציבית לגידול הזה

אוהד טל:  צריך לומר את האמת: התנועות נאבקות על עצם קיומן ועל היכולת שלהן לפעול

אוהד טל:  לכן, החזית האחידה של חברי הכנסת, בנושא הזה, צריכה להיות יסודית

אוהד טל:       אני כבר דיברתי עם שר האוצר בהקשר של מה שמונח על השולחן, כרגע, והוא הבטיח לי שהעסק הזה יטופל, אבל עוד לפני ואחרי שהעסק הזה - - -     

לענייני צעירים): מה זה אומר "יטופל"?     

אוהד טל: אבל בואו נראה שזה קורה

יוסף טייב: קודם כול – האמירה היא אמירה חשובה

אוהד טל: נכון, האמירה חשובה

אוהד טל:  הוא הבטיח לי שהדבר הזה יקרה - - -     

קריאה: מכל הדברים שיישמעו – אלה הם הדברים הכי חשובים

לענייני צעירים): אתה אומר ששר האוצר אמר שהקיצוץ הזה לא יקרה?     

אוהד טל: נכון, אבל אנחנו צריכים להמשיך את החזית האחידה הזו לאורך הדרך כדי להבטיח את הצמיחה של תנועות הנוער, כי כולנו מסכימים שהם התשתית שיכולה להצמיח את דור העתיד של מדינת ישראל

אוהד טל:  אני שמח שכולנו משמיעים את הדבר הזה

אוהד טל:  תודה

יוסף טייב: תודה רבה

יוסף טייב:  מועצת תנועות הנוער, בבקשה, נפתלי

נפתלי פדר: נפתלי דרעי, מזכ"ל מועצת תנועות הנוער

נפתלי פדר:  אדוני היושב-ראש וגבירתי היושב-ראש, תודה רבה לכם על היוזמה לקיים את הדיון הזה

נפתלי פדר:  זה חשוב לנו, וזה בא ב-Timing הכי טוב שיכול להיות מבחינתנו

יוסף טייב: לא עשינו בכוונה, אבל כך זה יצא

לענייני צעירים): רצינו להוקיר ויצאנו למאבק

נפתלי פדר: כמו כולם, גם אנחנו התעוררנו ליום הארור של ה-07 באוקטובר

נפתלי פדר:  התחלנו לנהל שיחות טלפוניות בין המזכ"לים עוד בתוך ה-07 לאוקטובר והתכנסנו ביום ראשון, והיה ברור לנו שכמו בכל המלחמות והמשברים הקודמים – אנחנו מגויסים לחלוטין לפעילות עם ילדי המפונים

נפתלי פדר:  אז – התחלנו להבין את סדרי הגודל

נפתלי פדר:       הראשונים היו בים המלח ובאילת, ומהשבוע הראשון כבר ירדו צוותים של תנועות הנוער לכל המלונות, והתחילו לפעול שם עם הילדים ובני הנוער

נפתלי פדר:  בשלב קצת יותר מאוחר, תנועות הבוגרים התחילו להפעיל שם מרכזי למידה וגני ילדים

נפתלי פדר:      חשוב לי לומר שהפעילות הזו ממשיכה להתקיים עד היום

נפתלי פדר:  ראינו הרבה מתנדבים במהלך החודש הראשון

נפתלי פדר:  היום – אתם לא מוצאים אותם שם, אבל אם תרדו למלונות בים המלח ובאילת – עדיין תמצאו את חברי תנועות הנוער, הש"שינים ותנועות הבוגרים ממשיכים בפעילות שלהם, כבר ארבעה חודשים

אלון שוסטר: למה אתה צריך להסביר את כל ההסברים האלה? הרי, כל המהלך הזה הוא מיותר ומחפיר

אלון שוסטר:  תן לנו לעשות את העבודה; למה אתה צריך להסביר את זה? זה מביך ולא לעניין

משה טור פז: זו שאלה לעניין

משה טור פז:  זה שאנחנו עוסקים בזה, ולא עוסקים בהכפלת התקציב – פה הבעיה

לענייני צעירים): אני מרגישה שיש פה כפיות טובה כלפיהם

נפתלי פדר: אני אתייחס לזה בסוף הדברים

נפתלי פדר:  גם הכנו לכם איזה שהוא סרטון קצר שישקף את הפעילות

נפתלי פדר:  חשוב לי לומר: התחלנו את הפעילות, ובשלב הראשון, לשמחתי, גופים שראו את הפעילות – כמו שאתם ירדתם למלונות וראיתם את תנועות הנוער – התגייסו וסייעו לנו עם לא מעט כסף – קרן העשור; הג'וינט; קרן מנדל; הסוכנות

נפתלי פדר:       בשלב השני, לשמחתי, הצטרף גם מינהל חברה ונוער של משרד החינוך, והתחיל לעזור לנו בהלנה של המתנדבים במקומות האלה

נפתלי פדר:  בסופו של דבר, בחודש הראשון קיבלנו ממשרד החינוך תקציב של 5 מיליון שקלים לפעילות החירום

נפתלי פדר:  זה היה טוב לחודש הראשון, אבל אנחנו ממשיכים לעבוד עוד שלושה חודשים וצריכים עוד תקציב, והתשובה שקיבלנו – הגיעה השבוע

לענייני צעירים): בקיצוץ

נפתלי פדר: הקיצוץ המדובר הזה חשוב לי

נפתלי פדר:  חלק מחברי הכנסת הוותיקים מכירים את זה: בכל שנה, אנחנו נאלצים לבוא ולקושש כספים קואליציוניים, אבל חשוב לי שתדעו שמאז 2006 ועד דצמבר 2023, תנועות הנוער הוחרגו מקיצוצים רוחביים

נפתלי פדר:  זה הביא את תקציב תנועות הנוער מ-48 מיליון שקלים ל-110 מיליון שקלים שהיו ב-2023, ואפשר להן לגדול, לשגשג ולהגיע להישגים שאותם אנחנו רואים כרגע

נפתלי פדר:      היה פה שקף שמשרד החינוך הציג – "הפעלת מתנדבים"

נפתלי פדר:  הקו התחתון, הארוך ביותר, היה של תנועות הנוער

נפתלי פדר:  בשקף אתם רואים הרבה גופים וארגונים, אבל עיקר הפעילות הייתה של תנועות הנוער ושל תנועות הבוגרים

נפתלי פדר:  חשוב שנבין את הפרופורציות

נפתלי פדר:      אנחנו מחויבים לגמרי לילדים ולבני הנוער של המפונים, גם בדרום וגם בצפון

נפתלי פדר:  אנחנו נמצאים במלונות בירושלים, בתל אביב ובכל המקומות, ממשיכים בפעילות ונמשיך אותה, בלי שום קשר לתקציב

נפתלי פדר:  זו המחויבות שלנו

מאיר כהן: מישהו יכול להאיר את עינינו לגבי תשלומי הורים? כמה משלמים ההורים במרכז?     

קריאה: זה תלוי מי יכול ואיפה

נפתלי פדר: 	דמי חבר בתנועות הנוער נעים בין 300 שקלים ל-700 שקלים

נפתלי פדר:  כל תנועה גובה את דמי החבר שהיא קובעת, וגם לשימושים השונים

ירון לוי: חשוב להוסיף שאחרי שאנחנו משלמים – הבן שלי בצופים – יש לנו את האירועים במהלך השנה, וזה מסתכם בכמה אלפי שקלים

נפתלי פדר: זה המשפט הבא שרציתי לומר – יש גם את הקורסים ואת המחנות

נפתלי פדר:  סך הכול, העלות של ילד בתנועת נוער נעה בין 2,500 שקלים ל-3,500 שקלים, כתלות בגיל שלו ובהיקף הפעילות שהוא משתתף בה

נפתלי פדר:  אם הקיצוץ הזה לא יבוטל, המשמעות היא שהיכולת שלנו לסייע לחניכים מעוטי יכולת בסבסוד הפעילות – תקטן משמעותית

נפתלי פדר:       חייבים להבין את המשמעות של הדבר הזה

נפתלי פדר:  אנחנו לא מדברים רק על תנועות הנוער: 22 מיליון שקלים מקוצצים רק בתקנת תנועות הנוער, אבל מדובר גם על קיצוץ של עוד 20 מיליון בתקנת שנת השירות

ירון לוי: גם שם יש קיצוץ של 10 מיליון שקלים

קריאה: שם מקצצים בתקנים ובכסף

נפתלי פדר: הבית הזה יכול לשנות את ההחלטה הזו

נפתלי פדר:  כמובן ששר החינוך ושר האוצר יכולים להחריג את הקיצוץ הזה, בהחלטה רגעית, ולהחזיר את המצב לקדמותו

נפתלי פדר:  אנחנו לא מדברים על צרכים נוספים שיש לנו – אנחנו לא חולמים על הדבר הזה – אבל לפחות שיחזירו את המצב לקדמותו

לענייני צעירים): חבל שאחרי מה שעשיתם בעת הזו – אנחנו לא מדברים על הצרכים הנוספים ואיך אנחנו יכולים לסייע

לענייני צעירים):  זה עצוב לא פחות

ירון לוי: נכון מאוד

יוסף טייב: צריך לדבר גם על הצרכים הנוספים

יוסף טייב:  זה לא סותר

לענייני צעירים): בוא נמנע את הקיצוץ קודם

יוסף טייב: חברת הכנסת לימור סון הר מלך, בבקשה

לימור סון הר-מלך: אני זיהיתי את החשיבות של תנועות הנוער לא רק אחרי המלחמה, אלא לפני, ואת רוב היושבים פה – אני מכירה מהוועדה שלי

לימור סון הר-מלך:  אתם הקדמתם אותי, כי מחר יש לנו דיון על ההקצאה שיועדה לבינוי

לימור סון הר-מלך:  אני מתחברת לדברים שנאמרו פה על ידי חבר הכנסת מאיר כהן: זה הדבר הכי חשוב

לימור סון הר-מלך:  בעת הזו, אנחנו רואים עד כמה הדבר הזה הוא הדבר שאחראי על החוסן של הנוער, של התלמידים ושל הילדים

לימור סון הר-מלך:       דרך אגב, מדובר לא רק בנוער; בסוף, תנועות הנוער הן מגילאים צעירים

לימור סון הר-מלך:  אנחנו רואים שהדבר הזה נותן מענה למפונים שמתמודדים עם קושי בלמידה במערכות החינוך הפורמליות, מעצים ומאפשר להם מציאות נפשית בריאה, כדי להצליח לצמוח דווקא מתוך המקומות השבורים האלה

לימור סון הר-מלך:       אני חושבת שמה שאנחנו רואים שתנועות הנוער פועלות ועושות מהווה השראה לכולנו, ולכן אנחנו צריכים לחזק אותן

לימור סון הר-מלך:  ראינו את זה כבר לפני כן; כשדנו על ההקצאה של הקרן לאזרחי ישראל, היה לנו חשוב לראות איך אנחנו דואגים לדורות הבאים, וזיהינו בתנועות הנוער את הגורם שמאפשר גדילה וחינוך של נוער לערכים חשובים ומשמעותיים באופן שאין שני לו

לימור סון הר-מלך:  לכן, הדברים שנאמרו פה על ידי חבר הכנסת מאיר כהן – שזה הדבר הכי חשוב – הם נכונים

לימור סון הר-מלך:  זה באמת הדבר הכי חשוב

לימור סון הר-מלך:      הקרן לאזרחי ישראל תקצבה את הבינוי של תנועות הנוער ב-75 מיליון שקלים למשך שנתיים, בדגש על הפריפריה

לימור סון הר-מלך:  את תאהבי את זה, נעמה: אחד הדברים, מעבר לבינוי - - -     

יוסף טייב: אני בדיוק מספר לנעמה שיש בג"ץ על הסיפור הזה

לימור סון הר-מלך: אין בג"ץ; הוא בוטל

לימור סון הר-מלך:  הם ניסו, אבל היום – כולם מבינים שהדבר הזה הוא הבסיס והיסודות של כל החברה שלנו

לימור סון הר-מלך:  לכן, גם אלה שחשבו, אולי, שההקצאה לא ענתה על הצרכים שלהם, ידעו להזיז את עצמם הצידה ולפנות מקום לטובת הדבר החשוב הזה, מתוך ראיה של החשיבות של הדבר הזה

לימור סון הר-מלך:      במעקב שלנו אחרי התקצוב של תנועות הנוער ראינו את מה שאמר פה סימון – שיש תלות בכספים קואליציוניים

לימור סון הר-מלך:  אנחנו צריכים שזה יהיה צבוע בבסיס התקציב, כדי שתנועות הנוער לא יצטרכו, בכל שנה מחדש, להיות מקבצי נדבות שעומדים על הפתחים ומבקשים

לימור סון הר-מלך:  זה דבר חשוב; זה יסוד וערך משמעותי במדינת ישראל - - -     

לענייני צעירים): לימור, אני חושבת שפה – את, אוהד ויוסי, ככוח קואליציוני – ואנחנו ניתן את הגב המלא – צריכים לסייע למנוע את זה

לענייני צעירים):  אפשר למנוע את זה, חד-משמעית

לימור סון הר-מלך: אני חושבת שהדברים שאמרתי בוועדות שלי, בוועדה של הקרן לאזרחי ישראל, היו ברורים מאוד ביחס למחויבות שלנו בתקציבים; לא רק מחויבות בדיבורים, אלא גם במעשים

לימור סון הר-מלך:  אני חושבת שחלק גדול מההקצאה הוקצה לטובת העניין הזה, כי הבנו את החשיבות של הדבר הזה

לימור סון הר-מלך:  דווקא בבינוי, דרך אגב, כי אנחנו רואים שיש מקומות בפריפריה שלא יכולים לאפשר לעצמם את הדבר הזה

לימור סון הר-מלך:  לכן נתנו קדימות לסניפים שנמצאים בפריפריה, על כלל תנועות הנוער

לימור סון הר-מלך:  תודה רבה

יוסף טייב: תודה רבה

יוסף טייב:  רוני גבעוני, ההסתדרות החלוצה של תנועות הבוגרים, בבקשה

רוני גבעוני לזר: שלום לכולם ולכולן

רוני גבעוני לזר:  אני רוני גבעוני, חברת קיבוץ המחנכים של השומר הצעיר בחיפה ורכזת תנועת הבוגרים של השומר הצעיר

רוני גבעוני לזר:  אנחנו, בוגרי ובוגרות תנועות הנוער, עשינו שנת שירות ושירות משמעותי בצבא, ואחרי הצבא – בחרנו להמשיך ולחיות על פי ערכי ההגשמה של התנועה שלנו, בקהילות משימתיות-שיתופיות בפריפריה הגיאוגרפית והחברתית של ישראל

רוני גבעוני לזר:  ביום-יום, אנחנו עוסקים במפעלים חברתיים וחינוכיים

רוני גבעוני לזר:      ה-07 באוקטובר פגש אותנו, כמו את כולם, ומה-08 באוקטובר, שלחנו את החברים והחברות שלנו לקהילות המפונים

רוני גבעוני לזר:  ב-08 באוקטובר אמרתי למעיין, חברה טובה שלי: "סעי לאילת ותפגשי שם את הקהילות"

רוני גבעוני לזר:  היא לא חזרה הביתה ארבעה חודשים; היא עברה לגור באילת – עם הקהילות, במלונות – יחד עם עוד 30 בוגרים ובוגרות, שעזבו את הבית ב-08 באוקטובר ולא חזרו עד היום

רוני גבעוני לזר:  הם הפכו להיות חלק מהקהילות וחלק מתהליך השיקום הארוך, שמתחיל רק עכשיו

רוני גבעוני לזר: חשוב לי להעיר שהפעילות שאנחנו עושים במלונות היא לא פעילות של תנועת נוער רגילה

רוני גבעוני לזר:  זאת אומרת, המדריכים שלנו והש"שינים יודעים לעשות פעילות עם נוער ועם ילדים, אבל המפגש עם קהילות מפורקות, עם הטראומה, עם הורים וילדים שיש להם משפחות שנחטפו ונרצחו – הוא לא הפעילות הרגילה

רוני גבעוני לזר:       יש פה חשיבות מכרעת לחשיבות של בוגרים

רוני גבעוני לזר:  הדבר הראשון שעשינו זה לשלוח את הבוגרים, ולא את הש"שינים

רוני גבעוני לזר:  אחרי שאנחנו, הבוגרים, הגענו לשם, התמקמנו, ריכזנו את הפעילות ויצרנו קשר עם הקהילות – קראנו לש"שינים, למכיניסטים ולחבר'ה מפרקי המשימה, כדי שיבואו ויפעילו את הפעילות השוטפת

רוני גבעוני לזר:      הנוכחות של בוגרים, מה-08 באוקטובר ועד עכשיו, היא קריטית, וגם ההבנה שלנו שלפיה – זה לא נגמר

רוני גבעוני לזר:  האבסורד, מבחינתי, הוא שבחודשים הראשונים – היה נראה שהערך של הפעילות לחוסן הלאומי הוא ברור ומובן; היו הוראות שעה והייתה תמיכה בפעילות החירום

רוני גבעוני לזר:  היה ברור שזוהי היכולת שלנו – לשכור דירות באילת, בים המלח ובטבריה ולהפעיל את המתנדבים – ושאנחנו הולכים יד ביד עם המדינה בהבנת החשיבות

רוני גבעוני לזר:      תקציב 2024 פשוט התהפך עלינו כרעם ביום בהיר, עם קיצוץ של מיליונים רבים - -      

מאיר כהן: גם עלינו

רוני גבעוני לזר: - - שהולך לסגור את המפעל

רוני גבעוני לזר:  יש שתי נקודות שחשוב לי להבהיר: פעילות החירום לא הסתיימה; היא תמשיך לאורך כל שנת 2024, וגם בשנת 2025 – עד לשובן של כל הקהילות

רוני גבעוני לזר:  אז – אנחנו נקים מחדש את הקנים, את הסניפים ואת המכינות, ונדאג לעוטף ישראל פורח, אבל זה יקח זמן ואנחנו לא יכולים להפסיק באמצע

רוני גבעוני לזר:  אנחנו צריכים את התקציבים כדי להמשיך את המפעל הזה, וזה דבר קריטי

רוני גבעוני לזר:      בנימה אישית: זו אחריות היושבים פה – חברי הכנסת והבניין הזה – לטפל בנושא הזה עכשיו

רוני גבעוני לזר:  זה לא נכון ולא ראוי שזה יגיע למאבק ציבורי

רוני גבעוני לזר:  הבוגרים שלנו, המדריכים שלנו והחניכים שלנו – לא צריכים להתעסק בזה ברמה הציבורית

רוני גבעוני לזר:  הם לא צריכים להילחם על הבית שלהם ועל הפעילות שלהם; הם צריכים להילחם להחזרת החטופים, לעשות פעילות עם הקהילות המפונות ולעשות פעילות התנדבות וסיוע לחקלאות

רוני גבעוני לזר:      בזה – אנחנו צריכים לטפל כאן ועכשיו, בימים הקרובים, ולהמשיך הלאה; להגיד להם שאנחנו גאים בהם

רוני גבעוני לזר:  זה הדבר היחיד שהגיוני שיקרה

מאיר כהן: מה הייתה מידת שיתוף הפעולה כשהגעתם למקום של מפונים והיו בו בני עקיבא והשומר הצעיר? ידעתם לשתף פעולה?     

לענייני צעירים): תמיד

מאיר כהן: חשוב לשאול

יוסף טייב: בצורה מדהימה, והלוואי שהיינו לומדים מהם

קריאה: הייתי במלון "נבו", של קיבוץ סעד – הלכתי כי יש לי סניף בסעד – ואני מקבל טלפון מפסח, מהנוער העובד והלומד, שאומר לי: "סע עכשיו למלון של בארי, כי יש כמה דברים שצריך לעשות ביחד"

קריאה:  אנחנו קיבלנו מהצד שלהם, ועבדנו ביחד כל הזמן

יוסף טייב: זה היום שאחרי, מאיר

יוסף טייב:  חבר הכנסת טור פז

משה טור פז: אדוני יושב-הראש, תקציב משרד החינוך לשנת 2024 הוא 84 מיליארד שקלים, ו-110 מיליון שקלים מתוכם הם קצת יותר מאלפית

משה טור פז:  אני חושב שזה שאנחנו עוסקים פה בכבשת הרש של תנועות הנוער – מבזה אותנו, חברי הכנסת

משה טור פז:      גם התקציב הזה – 110 מיליון שקלים – הוא פחות מ-30% מההוצאות של תנועות הנוער, על פי נתוני הממ"מ

משה טור פז:  כלומר, בסוף, משרד החינוך משתתף ב-30%

משה טור פז:  דרך אגב, הנתח הגדול ביותר הוא ההורים

מאיר כהן: חסר לנו משהו: הפיקוח על כספי ההורים – סליחה שאני מעיר את זה בטקס חגיגי – הוא חשוב מאוד

מאיר כהן:  אנחנו מקבלים הרבה מאוד מכתבים מהורים, שאומרים: "בבית הספר – יש גבולות כלשהם, אבל בתנועות הנוער זה טיפה פרוץ"

גלעד קריב: שהמדינה תממן את תנועות הנוער בשיעור שבו היא מממנת את בתי הספר, שמפעיל פיקוח

משה טור פז: הדבר הזה גורם לכך שבסוף – יש התאמה לא ראויה; יש פחות משתתפים בתנועות הנוער בשכבות החלשות – זה ברור, ולכך רמז חברי, מאיר כהן – והרשויות המקומיות החזקות מוסיפות יותר

משה טור פז:  לכן, אני חושב שמלבד להילחם לביטול הקיצוץ הזה – אנחנו צריכים לשים יד, בוועדת החינוך, להכפלת תקציב תנועות הנוער

משה טור פז:  זה לא בשמים; זה יעבור את האלפית וחצי מתקציב משרד החינוך הכולל

משה טור פז:  זו השקעה מעולה, והיא תלך, בוודאות, גם לשכבות החלשות בישראל

משה טור פז:  תודה

יוסף טייב: תודה רבה

יוסף טייב:  חבר הכנסת עטאונה

יוסף עטאונה: תודה רבה, כבוד היושב-ראש

יוסף עטאונה:  אני חושב שיש הסכמה בין כולם לגבי החשיבות של תנועות נוער או מתנדבים, דווקא בתקופה שהייתה וקיימת עד היום

יוסף עטאונה:  במקומות שבהם המדינה לא הייתה – ראינו דווקא את החברה האזרחית, מתנדבים ובני נוער

יוסף עטאונה:       מעבר לתקציב שיש לתנועות הנוער, יש בעיה בכל פעילות הנוער בחברה הערבית, שתלויה בהחלטות ממשלה ובתוכניות ממשלתיות

יוסף עטאונה:  מעבר לקיצוץ הרוחבי של 4% בכל התקציב, ומעבר לקיצוץ בתנועות הנוער – יש שני דברים: הראשון הוא קיצוץ של 15% בכל התוכניות הממשלתיות לחברה הערבית, שייפגע, בעיקר, בפעילות הנוער

יוסף עטאונה:       	בבסיס התקציב של משרד החינוך – אין כסף, כמעט, למחלקות לפעילות הנוער בחברה הערבית, למרות שהאוכלוסייה של החברה הערבית הכי זקוקה, היום, למסגרות החינוך הבלתי-פורמלי

יוסף עטאונה:  אם אנחנו, כמערכת, לא נספק לבני הנוער את המסגרות האלה – הם יהיו טרף קל לארגוני הפשיעה שמשתלטים על החברה הערבית, והדרך להתדרדרות תהיה קלה מאוד

יוסף עטאונה:      	אנחנו דורשים, בצורה חד-משמעית, מעבר לקיצוץ בתנועות הנוער – שלא לקצץ 15% מהתוכניות הממשלתיות לבני נוער בחברה הערבית

יוסף עטאונה:  אי-אפשר להשאיר את אי-הוודאות של מחלקות הנוער של הרשויות המקומיות, שלא יכולות לתכנן בצורה ראויה ורבת-שנים את הפעילות שלהן, ושתלויות בהרבה פוליטיקה ומינויים בממשלה, שגורמים להעברת הטיפול בחברה הערבית ובתוכניות שלה משר לשר

יוסף עטאונה:  זה יוצר בעיה רצינית, וזה פוגע באוכלוסייה שהיא חשובה מאוד לכולנו

יוסף עטאונה:  תודה

נפתלי פדר: 550 מממן 50% מפעילות תנועות הנוער בחברה הערבית

יוסף עטאונה: מעבר לקיצוץ בתנועות הנוער – הולכים לקצץ גם ב-550

לענייני צעירים): אני רק אגיד לך, יוסף, שמחר אני מקיימת דיון, בוועדת הצעירים, על ההשלכות של כל הקיצוצים בתקציבי החברה הערבית על צעירים וצעירות

לענייני צעירים):  נדון לעומק בכל מה שאתה אומר: השלכות על הפיכה לחסרי מס, הסללה לארגוני פשיעה, וכל הדברים שהם תוצר של הזנחה

יוסף עטאונה: זו המציאות בדיוק, והיא קשה מאוד

לענייני צעירים): ממש כך

יוסף טייב: חברת הכנסת שרון ניר, בבקשה

שרון ניר: תודה רבה, אדוני

שרון ניר:  אני חושבת שאנחנו צריכים להסתכל על האירוע הזה בקונטקסט

שרון ניר:  אנחנו במזרח התיכון, ובמזרח התיכון – אנחנו צריכים, קודם כול, להסתכל על רצף חינוכי

שרון ניר:  רצף חינוכי במזרח התיכון מחייב חינוך א-פורמלי ותנועות נוער חזקות, כי בסוף – אותם בוגרי תנועות נוער הם יהיו מ"פ בצה"ל

שרון ניר:  זו התשתית הערכית שאנחנו רוצים להצמיח, וזהו החוסן החברתי

שרון ניר:      אגב, יש לי שני ילדים, בן ובת, שהם בוגרי תנועת הצופים – כל הסט, החל מחניכים, דרך מדריכים ועד רשג"דים

שרון ניר:  זה באמת מה שמייצר, בסוף, גם שירות משמעותי בצבא וגם אזרחות תקינה

שרון ניר:  לפעמים, החינוך הא-פורמלי הוא חשוב הרבה יותר מהחינוך הפורמלי; יש לו אפקט אדיר על האופן שבו הילדים שלנו גדלים

שרון ניר:      לכן, כשאנחנו באים לקצץ דווקא בארגוני המופת האלה, שנקראים "תנועות נוער" – זה מהווה פגיעה ביסודות הכי משמעותיים שלנו, כחברה

שרון ניר:  המשמעות של פגיעה בתנועות נוער היא כמו בניית בניין בלי יסודות

שרון ניר:       כשמסתכלים על התקופה הנוכחית, בעת הנוכחית – זה אבסורדי עוד יותר, כי עכשיו – תנועות הנוער באות לידי ביטוי בכל העשייה הזו, שהתכלית שלה היא לפתח חוסן – חוסן בחברה; חוסן למפונים מהצפון והדרום - - -     

לענייני צעירים): שרון, סליחה שאני מפריעה - -      

יוסף טייב: יש לנו בשורה

לענייני צעירים): - - אבל סמוטריץ' אמר עכשיו שלא יהיה קיצוץ בתנועות הנוער

לענייני צעירים):  בואו נקווה שתהיה משקל למילה

שרון ניר: קודם כול, תודה על ההודעה החשובה, גבירתי

יוסף טייב: אני רק אומר שזה הרע במיעוטו, ומכאן – אנחנו צריכים להכפיל את התקציב

שרון ניר: בדיוק, אדוני

שרון ניר:  לכן, אני רוצה להגיד לכל נציגי תנועות הנוער: אני רוצה לחזק אתכם מכאן

שרון ניר:  אני רוצה שהדיון הזה יהפוך להיות - - -      

גלעד קריב: סמוטריץ' גם אמר שיש 9 מיליארד למילואימניקים

גלעד קריב:  פרופורציות

שרון ניר: לכל תנועות הנוער שנמצאות כאן מכל המנעד – של הקיבוצים, בני עקיבא, הצופים, השומר הצעיר וכולם – אני חושבת שאתם עושים עבודה חשובה ביותר

שרון ניר:  אני חושבת שאתם החלק הכי משמעותי שיכול להיות מהמפעל הציוני, ואסור לנו לפגוע במפעלים ציוניים

שרון ניר:  אני רוצה להודות לכם על מה שאתם עושים עם הנוער שלנו, כי זו תשתית משמעותית לאזרחות תקינה בהמשך

שרון ניר:  תודה רבה

יוסף טייב: תודה רבה

יוסף טייב:  רונית שניר, מזכ"לית השומר הצעיר, ולאחר מכן – חבר הכנסת אלון שוסטר

יוסף טייב:  בבקשה

רונית תירוש: תודה רבה

רונית תירוש:  אני לא אחזור על קודמיי

רונית תירוש:  אני רוצה להעיר את תשומת ליבנו למשהו חשוב: התקציבים שמקוצצים הם לא רק בתקנת תנועות הנוער, וצריך לשים לזה לב

רונית תירוש:  בהמשך לגיוס המוקדם של חברי שנת השירות, שנתלשים עכשיו מהמשימות שלהם – גם הקיצוץ שמוצע בתקנת שנות השירות הוא הרסני, וזו בעיה קיומית עבורנו

יוסף טייב: 20%

רונית תירוש: מעבר לכך, הסעיפים של 550 – של ההחלטה שנוגעת לחברה הערבית – נוגעים בתוך פעילות הבלתי-פורמליים – בתנועות הנוער וגם במכוני המנהיגות בחברה הערבית, שגם הם היוו שורה משמעותית בהתנדבות שראינו כאן קודם

רונית תירוש:  צריך להסתכל על כל המכלול הזה, ואני רוצה שלא נפספס את העובדה שזה לא רק הקיצוץ בתקנת תנועות הנוער; גם הקיצוצים האחרים הם דרמטיים מאוד, וזה עלול להתפספס בתוך המציאות הזו

לענייני צעירים): רונית, מהם הסכומים הכוללים?     

רונית תירוש: הסכומים הכוללים הם למעלה מ-40 מיליון שקלים

רונית תירוש:  אנחנו עדיין לא יודעים להגיד איך הקיצוץ המתוכנן של ה-15% ב-550 יחולק, בדיוק – זה הנעלם שיש לנו כאן – אבל אלה סכומים קטנים בתקציב המדינה, שהם גדולים מאוד בשבילנו

רונית תירוש:  אני מבקשת את עזרתם בדבר הזה, עד לפרטים הקטנים

רונית תירוש:      מעבר למה שנאמר פה על פעילות החירום ועל החוויה של סטירת לחי אחרי התנדבות מתמשכת – לי היה קשה מאוד בפתיחה היום; לא בגלל התוכן של החטופים, שהוא קשה, כמובן, אלא בגלל שגם בתוך הנושא הנורא הזה – מתגלה מחלוקת בצורה עצובה כל כך

רונית תירוש:      אני חושבת שאנחנו, תנועות הנוער, מהווים בסיס לשיח אחר; ללכידות חברתית

רונית תירוש:  אנחנו יודעים לדבר אחד עם השני

רונית תירוש:  אנחנו מציגים ממלכתיות, ופגיעה בנו זו פגיעה בממלכתיות

רונית תירוש:  אני רואה שחלק מנציגי הקואליציה יצאו, אבל אני רוצה להגיד שזו משימה של כולנו

רונית תירוש:  אנחנו מהווים את הבסיס לשיח אחר; אני מקווה שהוא יוכל להיות פחות עצוב מפתיחת הישיבה כאן, ושייתן לנו לעבוד כמו שצריך, לאורך שנים, ולגדל פה את הדורות הבאים

רונית תירוש:  תודה

יוסף טייב: חבר הכנסת אלון שוסטר, בבקשה

אלון שוסטר: לפעמים צריך גשר אחד רחוק מדי כדי לאפשר אירוע שבו מתגלה עוצמת ההסכמה מעל הוויכוחים האמיתיים, הנוקבים, שגם הם אותנטיים

אלון שוסטר:  אני מודה לכם על כך שלא הרפיתם

אלון שוסטר:  אני מודה לכל מי שיזם – ליושבי הראש ולח"כים שהגיעו

אלון שוסטר:      אני חש חוסר נחת עצום מכך שאתם צריכים להסביר כאן מה אתם עושים

אלון שוסטר:  כולם יודעים – זה בהיר מקיר לקיר

אלון שוסטר:  הגיוון שלכם הוא עושר אינטלקטואלי וחברתי, וחלק מההון החברתי של מדינת ישראל

אלון שוסטר:  הגשר הרחוק מדי הוא בעובדה שלא רק שאתם עושים דברים שהם חיוניים לנשמתה ולעתידה של מדינת ישראל, אלא שהבוגרים שלכם הם הנושאים בנטל של הנשק ושל המשק

אלון שוסטר:       לפגוע בצורה בוטה ברכיבים שמנית – בשנת השירות, במכינות וכו' – זה דבר בלתי נסבל

אלון שוסטר:  אני מבקש שתביאי לידיעתנו, ואנחנו נעשה את מה שאפשר, כדי שהדברים האלה יתבטלו ונחזור לאיזה שהוא מסלול הגיוני

יוסף טייב: תודה רבה

יוסף טייב:  חבר הכנסת גלעד קריב, בבקשה

גלעד קריב: תודה ליושב-ראש; תודה לחברת הכנסת לזימי; שלום, חברים וחברות

גלעד קריב:  חבר הכנסת טייב, ב-10 באוקטובר, ביום שלישי – שלושה ימים אחרי האסון – ירדתי לאילת

גלעד קריב:  ביקרתי ביום אחד בשמונה מלונות, וכמעט מחוץ לכל מלון – פגשתי קומונרים בחולצות כחולות שחיים כבר יומיים בתוך מכונית

גלעד קריב:  אני מניח שהיו שם גם חולצות לא כחולות, אבל אני פגשתי במדריכי הנוער העובד והלומד, דרור ישראל והמחנות העולים תרבות

גלעד קריב:  הם, והעובדים הסוציאליים של הערים הקולטות שהגיבו, היו הראשונים שהגיעו לשטח

גלעד קריב:      אני מציע לכולנו שלא לדבר רק על ה-07 באוקטובר ועל כל מה שבא אחריו

גלעד קריב:  תנועות הנוער וארגוני הנוער – שחרב הקיצוצים פחות נוגעת בהם השנה, אבל בשנה הבאה זה יכול להיות הפוך לגמרי – הם שמורת הטבע של החברה הישראלית גם לפני ה-07 באוקטובר – מצופי צמי"ד, שעובדים עם אוכלוסייה של ילדים עם צרכים מיוחדים, דרך העובדה שהחולצות הכחולות זה המקום שבו יהודים, ערבים ודרוזים נמצאים ביחד, בתנועת נוער, או כנפיים של קרמבו

גלעד קריב:  אני יכול לעבור פה תנועה אחרי תנועה; אני לא רוצה להעליב את אחת מהתנועות או את ארגוני הנוער

גלעד קריב:      קורה פה אבסורד, ולקח לי זמן לעלות עליו

גלעד קריב:  אני חושב לא מעט על עניין תנועות הנוער וארגוני הנוער, ואני חושב שפיצחתי איזה שהוא עניין

גלעד קריב:  נמצא פה נציג אגף תקציבים, דרך אגב?     

יוסף טייב: הם בזום

גלעד קריב: בסדר

גלעד קריב:  על פניו, כל מה שאמרנו, חברי הכנסת, היה צריך להוביל לזה שהתקציב הכי מוגן הוא תקציב תנועות הנוער

גלעד קריב:  הרי, כולנו אומרים: "זו שמורת טבע"; כולנו אומרים: "זה הפסיפס הישראלי כולו"

גלעד קריב:  על פניו, זה היה הדבר הכי טריוויאלי בתקציב

גלעד קריב:      האבסורד הוא שבגלל שזה כך – במשך שנים, האוצר מרשה לעצמו לפגוע, בהצעה ההתחלתית, דווקא בתנועות הנוער ובארגוני הנוער, כי באוצר יודעים שלא משנה הרכב הקואליציה – אם זה שמאל או ימין; ברגע האחרון, תמיד יהיו פוליטיקאים, בתוך הקואליציה, שקשורים בצד אחד של המנעד של התנועות והארגונים

גלעד קריב:  זה מה שקורה; בכל שנה אנחנו מתחילים את המסע התקציבי עם פגיעה בתנועות הנוער ובארגוני הנוער, ובכל שנה, ברגע האחרון – יש איזה שהוא נס פוליטי, שבו מביאים קצת כסף מפה ומשם

גלעד קריב:       האסון בעניין הזה – עזבו את בזבוז האנרגיה – הוא שבמקום לדבר על תקציבי הפיתוח האסטרטגיים; במקום שתהיה תוכנית חומש במדינת ישראל לפיתוח החינוך הבלתי-פורמלי, על כל התקנות שלו – על תקנות הבסיס, על שנות השירות ועל קהילות המחנכים – האוצר הוא זה שמוריד את זה, פעם אחר פעם, מתוך הידיעה שבסוף יצילו את זה עם כספים קואליציוניים

גלעד קריב:       זאת אומרת, מקור הכוח של הסיפור הזה – שכל החברה הישראלית שותפה לו ונהנית ממנו – הופך להיות אסונן של תנועות הנוער

גלעד קריב:  הדרך הכי טובה לראות את זה היא לראות שכבר למעלה מעשור, לדעתי, אנחנו לא מצליחים לשים תקציב ראוי, בתקציב המדינה, לבינוי של קנים, סניפים, שבטים ומחנות

גלעד קריב:  זאת אומרת, יש איזו שהיא הנחה שלפיה התנועות יסתדרו איך שהוא

גלעד קריב:       הרי, יישובים גדלים; יש שכונות חדשות ורוצים בשכונות הללו תנועות נוער

גלעד קריב:  מישהו צריך לבנות את הקן ואת השבט

גלעד קריב:  תבדוק, אדוני היושב-ראש, מתי בפעם האחרונה מדינת ישראל שמה בתקציב תקנה מסודרת, של כמה עשרות מיליוני שקלים, על פי פרמטרים של תקנת תמיכה, על מנת לתמוך בהם

גלעד קריב:       אני גדלתי בתל אביב

גלעד קריב:  הצופים ויתר תנועות הנוער בתל אביב חיים טוב מאוד

גלעד קריב:  העירייה מממנת הכול

גלעד קריב:  אם פותחים שכונה חדשה בצפון תל אביב או בדרום תל אביב – אוטומטית, כמו שיש שם בית ספר, יש שבט, אבל מה קורה ברשויות אחרות?     

יוסף טייב: בעיקר בפריפריה, צריך להגיד

גלעד קריב: בוודאי

גלעד קריב:  מה לעשות? אלה רשויות שממילא מתמודדות עם אסון תקציבי

גלעד קריב:  חשוב לי שנעמוד על זה, כי זה יחזור על עצמו בכל שנה: דווקא העובדה שכל חלקי החברה הישראלית מיוצגים בתנועות הנוער – הופכת להיות נקודת החולשה שלהן

גלעד קריב:       מה זה אומר? עד שאנחנו נפסיק לדבר על העניין הזה רק בערב העברת התקציב; עד שאנחנו, חברי הקואליציה והאופוזיציה, לא נטפל בחוק תנועות הנוער ונכניס לתוכו מנגנוני תקצוב אוטומטיים, כמו במכינות; עד שאנחנו לא נטפל במנגנון גידול אוטומטי של תקציבי תנועות הנוער; עד שאנחנו לא נקבע בחוק שבכל שנה, למשל, שליש מהתקציב של הפעילות השוטפת מוכנס לתקנת בינוי של מבנים – אנחנו נחזור על הריטואל הזה בכל שנה, ואז נמחא כפיים לשר האוצר כשהוא אומר את הדבר הטריוויאלי

גלעד קריב:       יש שר אוצר במדינת ישראל שיסגור סניפים של תנועות נוער? תמיד רוצים את 20 מיליון השקלים הקואליציוניים, אבל זה לא מספיק

גלעד קריב:  תנועות הנוער והארגונים רק גדלים, נפתחים תנועות וארגונים חדשים והתקצוב פר חניך הולך ויורד כל הזמן

גלעד קריב:  לפני עשרים שנים לא היה את כנפיים של קרמבו; איזה הישג מדהים זה כנפיים של קרמבו

גלעד קריב:      נטפל בתקציב, אדוני, אבל אני מציע ששתי הוועדות החשובות הללו, ועדת הצעירים וועדת החינוך – ופה לא יהיה קואליציה ואופוזיציה – ישבו עם מועצת תנועות הנוער – וצריך לחשוב גם על ארגוני הנוער, גם אם אלה שני מסלולים נוספים – על כל התקנות, כמו שאמרה רונית, ויביאו עדכון לחוק תנועות הנוער שמטפל בנושא של מנגנון צמיחה קבוע בחוק ובנושא של הבינוי

גלעד קריב:  תודה

לענייני צעירים): תודה רבה, גלעד, על כל מילה

יוסף טייב: תודה רבה

יוסף טייב:  חבר הכנסת ירון לוי

ירון לוי: תודה, היושבים-בראש

ירון לוי:  אני לא רוצה לחזור על הדברים שנאמרו כאן על ידי כולם

ירון לוי:  אחד הדברים המתסכלים במקום הזה הוא כשכולם מסכימים על אותו הדבר והוא לא קורה

ירון לוי:  אני חושב שהיה כאן מן טשטוש כזה

ירון לוי:  דיברו על קיצוץ של 20%, ושר האוצר אמר שהוא לא יקצץ

ירון לוי:      יכול להיות שנותנים לנו טריגר מראש, מבחינה פוליטית: "בואו תתעסקו ב-20% ולא בהגדלה של התקציב"

ירון לוי:  אין מחלוקת על כך שלא רק שלא צריך לקצץ את תקציב תנועות הנוער, אלא שצריך להעלות אותו – גם בגלל גידול האוכלוסייה וגם בגלל הרבה פרמטרים שדיברתם עליהם

ירון לוי:      אני הייתי רוצה לפנות לבני ובנות הנוער שנמצאים כאן: כולנו מסכימים על כך שלא צריך לקצץ ושצריך להכפיל את התקציב

ירון לוי:  לאחרונה, נפגשתי עם לא מעט בני ובנות נוער, ואני אומר להם שזה נשמע, לפעמים, כמו קלישאה תמטית של המדינה: אם תרצו או לא תרצו – אתם העתיד של החברה הישראלית

ירון לוי:  מה שאני רוצה לבקש מכם זה שתיקחו אחריות על העתיד הזה, כי ההווה – הדרך שאתם סוללים עכשיו – יהיה העתיד של המדינה

ירון לוי:       אל תוותרו עד שאתם רואים שאין קיצוץ בתקציב; עד שאתם רואים שמגדילים את התקציבים שלכם, ופועלים כדי שאתם תוכלו, בסופו של דבר, לקיים את הרצון ליצור כאן חברה טובה יותר בחינוך הבלתי-פורמלי

ירון לוי:  אל תעצרו; האחריות היא גם שלכם, ואני אומר את זה בתור חבר כנסת

ירון לוי:  אנחנו נעשה את העבודה שלנו, אבל אל תרפו

ירון לוי:  יש לכם מאבק צודק, ושווה להילחם בשבילו

ירון לוי:      דבר אחרון, בהקשר של חברת הכנסת לימור: מחר, יש הקצאה של 75 מיליון שקלים בוועדת קרן העושר

ירון לוי:  אני, כחבר בוועדה, חושב שכל עוד אין לנו תקציב כדי להגדיל את היקף הפעילות – זה מגוחך לבנות עוד מקומות

ירון לוי:  אני אציע לבחון האם אפשר להסיט את הכסף לסבסוד בפריפריה, כדי שנוכל להגדיל את כמות המשתתפים, ולדון לגבי מבנים חדשים בעתיד

ירון לוי:  אני חושב שזה די מגוחך להקים עוד תאים עם 75 מיליון שקלים שאין ילדים וכשאין להורים כסף לשלוח אותם

ירון לוי:  תודה רבה

יוסף טייב: תודה רבה

יוסף טייב:  יסמין, בבקשה

יסמין פרידמן: אני אוסיף שני משפטים, בנוסף למה שחבריי אמרו פה, שכולנו מסכימים עליו

יסמין פרידמן:  אני באה מדיון שהיה, אומנם, על רשות החברות, אבל חברי הממשלה, שרים וחברי כנסת שאלו: "איך זה יכול להיות שאין לפריפריה ייצוג הולם בנבחרת הדירקטורים?"

יסמין פרידמן:  ואז – זה מגיע

יסמין פרידמן:  זה מתחיל בחינוך הבלתי-פורמלי ובתנועות הנוער, כי ברגע שאתה מגדל דורות כאלה גם בפריפריה – הם יגיעו לנבחרת הדירקטורים

יסמין פרידמן:  הכול מתחיל ונגמר בחינוך

יסמין פרידמן:  לכן, אני מקשרת בין שני הדברים

יסמין פרידמן:  אנחנו איתכם, ונילחם איתכם על כל שקל

לענייני צעירים): תודה, יסמין

יוסף טייב: תודה רבה

יוסף טייב:  אין ספק שמדובר בחינוך מעצים, ומי שעבר דרך תנועות הנוער וארגוני הנוער יודע עד כמה הנושא משפיע על המשך דרכו של התלמיד

יוסף טייב:  שחר טננבאום מתנועת החלוץ, בבקשה

לענייני צעירים): גילוי נאות: הוא היה ראש המטה שלי

שחר טננבאום: שלום לכולם

שחר טננבאום:  אני שחר, ולפני שאני רכז חמ"ל למשימות לאומיות של תנועת החלוץ – אני אח תאום לאייל, מפקד פלוגה בהנדסה קרבית שנלחם בעזה מאז ה-07 באוקטובר, והספיק לאבד חמישה מחייליו

שחר טננבאום:  כל דבר שאני עושה הוא כדי לנסות, ולו במעט, להשתוות לאומץ, לגבורה, למסירות ולענווה שלו, של חייליו, של חבריו ושל מפקדיו

לענייני צעירים): שיחזרו בשלום, אמן

שחר טננבאום: אמן

שחר טננבאום:  מאז ה-07 באוקטובר, אנחנו, בחלוץ, הפעלנו כ-8,000 מתנדבים שביצעו מעל 150,000 שעות התנדבות קהילתית – בחקלאות, בהפעלת מסגרות חינוך למפונים ובסיוע אזרחי

שחר טננבאום:  עבדנו עם מעל 45 חקלאים ועם מעל 50 מסגרות חינוך

שחר טננבאום:      אני אוהב מאוד לדבר על מספרים, אבל אם אנחנו דנים בחינוך ובצעירים – אני רוצה לדבר על בני אדם

שחר טננבאום:  על טל, גל ונועה – מדריכים במכינה ביום, ובלילה – מפעילים חמ"ל, ונשארים עד השעות הקטנות של הלילה כדי לדאוג שהכול יהיה מסודר ושידאגו לכל מי שצריך משהו; על סיוון, שיושבת פה, מאחוריי, שעד לפני רגע הייתה מורה לחינוך מיוחד, ובארבעת החודשים האחרונים – חיברה בין 7,400 בני נוער לבין חקלאים במצוקה; על עידו ויוגב, שנסעו לחמ"ל בכל יום, מירושלים לחיפה

שחר טננבאום:      אני רוצה לדבר, בעיקר, על בני ובנות הנוער

שחר טננבאום:  על המכיניסטים בחיפה, שהקימו במו ידיהם, ביחד עם בוגרים, את המטה החיפאי להשבת החטופים; על ניצן, חניכה במכינה, שכשהייתי מגיע לחמ"ל בבוקר ויוצא ממנו בלילה – היא תמיד הייתה שם, מול הלפטופ, וציוותה בין משפחות מארחות לבין מפונים מהנגב המערבי ומיישובי קו העימות

שחר טננבאום:      על הש"שינים שלנו שהיו בקיבוץ עין השלושה ב-07 באוקטובר, ובאותה שבת נוראית – נאלצו להינעל בתוך הקומונה שלהם

שחר טננבאום:  הם ירדו לאילת כבר באותו השבוע, ומאז הם צמודים לקיבוץ ומסייעים לקהילה במה שהיא צריכה

שחר טננבאום:       אני רוצה לשאול: האם ההשקעה של תנועות וארגוני הנוער במדינה היא קשר חד-סטרי או דו-סטרי? כי כשאנחנו היינו צריכים למצוא מקומות לש"שינים שלנו באילת – אני, אישית, הייתי צריך להתקשר לבעלי דירה ולשאול אותם האם הם מוכנים לתת לנו את הדירה שלהם בהתנדבות

שחר טננבאום:  כשביקשנו החזר ממשרד החינוך – אמרו לנו שאולי יהיה אחר כך, אבל שהם לא יכולים להתחייב על שום דבר, אז שנסתדר איך שהוא

שחר טננבאום:      האיום בקיצוץ של 20% בתקנת שנות שירות ותנועת הנוער מאיים עלינו; זה דבר שלא מאפשר לנו להגיע למקסימום הפעולה שלנו ולממש את כל הפוטנציאל האדיר של חניכים וחניכות, מתנדבים ומתנדבות, בוגרים ובוגרות

שחר טננבאום:       אני פונה לנציגים של משרד החינוך: לא דובר פה יותר מדי על כפרי הסטודנטים

שחר טננבאום:  יש לנו כפר סטודנטים במפלסים, שעברו ביחד עם הקיבוץ ב-07 באוקטובר, ומאז נמצאים במלון אכדיה בהרצליה

שחר טננבאום:  הם נמצאים בסכנת סגירה תמידית, והם מלווים את הקהילות

שחר טננבאום:  הם החלוצים והחלוצות החדשים של החברה הישראלית

שחר טננבאום:      אני רוצה לסיים ולהגיד תודה לחברת הכנסת נעמה לזימי – שהיא חברה יקרה ואני אוהב אותה מאוד – ולחבר הכנסת יוסי טייב

שחר טננבאום:  אני אגיד שזה לא הסוף; מאז ה-07 באוקטובר, אני והחברים והחברות שלי, מתנועות וארגוני הנוער ומתנועות הבוגרים, "קורעים את הישבן שלנו" כדי לייצר סולידריות וערבות הדדית בחברה הישראלית

שחר טננבאום:       זה התפקיד שלכם שהתקציב שיעבור יראה שמאז ה-07 באוקטובר – למדנו משהו על המחויבות של המדינה לאזרחים, לאזרחיות ולחברה האזרחית, ולא רק על הכוח העצום שיש לעם ישראל

שחר טננבאום:  תודה רבה

יוסף טייב: תודה רבה

יוסף טייב:  נמצא איתנו בזום דן, רפרנט חינוך באגף תקציבים, משרד האוצר

יוסף טייב:  בבקשה

דן פיקמן: שלום לכולם

יוסף טייב: דן, אנחנו מוזנים פה משמועות אבל הייתי רוצה לשמוע את זה ממך: האם אכן בוטל הקיצוץ של תנועות הנוער?     

דן פיקמן: אנחנו לא מכירים את הביטול של הקיצוץ, אבל הבנתי שהדבר כן נאמר על ידי השר

דן פיקמן:  אנחנו לא מכירים האם יש לכך מקור תקציבי - - -     

לענייני צעירים): אין לתאר

טלי גוטליב: לא בוטל

יוסף טייב: הוא אמר אמירה, אבל טרם בדק את זה

טלי גוטליב: לאמירה יש משמעות

טלי גוטליב:  אמירה של שר אומרת שהוא יצפה להסטת כספים לצורך העניין הזה

יסמין פרידמן: טלי, אמרו שיש 9 מיליארד שקלים למילואימניקים ולא הראו שום מקור תקציבי

טלי גוטליב: אני לא מסכימה איתך

טלי גוטליב:  למילואימניקים יש מקור תקציבי צבוע

טלי גוטליב:  אני נציגת הקואליציה פה

יסמין פרידמן: את טועה

יסמין פרידמן:  אני אשמח מאוד שתראי לנו

יוסף טייב: אני רק אגיד שחוק המל"ג מטופל פה, בוועדה

יוסף טייב:  אנחנו עוקבים אחרי אותה אמירה של שר האוצר לגבי 9 מיליארד, מתקנים איפה שצריך לתקן ונעודד איפה שצריך לעודד

יוסף טייב:  דן, אנחנו נשמח שתתחילו לעבוד על זה

יוסף טייב:  מבחינתי, אמירה של שר האוצר מתווה מדיניות - -      

טלי גוטליב: אפשר לחשוב על הסטה מתוך הרזרבות

יוסף טייב: - - ולכן אנחנו מברכים עליה

יוסף טייב:  אנחנו מקווים שתמצאו את המקורות התקציביים לכך באגף התקציבים

יוסף טייב:  בנוסף, הייתי מצפה שלא תעצרו רק בלעצור את הקיצוץ בתקנת תנועות הנוער, אלא בכלל התקנות – שנת שירות, סעיף החברה הערבית, קבוצת מחנכים, מכוני מנהיגות וארגוני הנוער

יוסף טייב:       אני חושב שמדובר בדור העתיד שלנו ובחינוך מעצים

יוסף טייב:  אין סיבה להביא לקיצוץ של אותם המקומות, ותפסיקו להיתפס, בכל פעם, בתנועות וארגוני הנוער; יש עוד הרבה מה לקצץ במקומות אחרים, והייתי מצפה מכם לרדת מהם קצת ולהתחיל להתעורר על עצמכם בנושא הזה

לענייני צעירים): יוסי, יש לנו רעיונות

יוסף טייב: אני יודע

יוסף טייב:  יש הרבה רעיונות

יוסף טייב:  אני מקווה שאני מהאנשים של "אמור מעט ועשה הרבה"; אני לא רוצה להשתלח סתם

לענייני צעירים): הייתי רוצה שננסה לייצר דיון המשך קצר, רק כדי להבין מה קורה עם אגף התקציבים ועם הקיצוץ

יוסף טייב: ברור, יהיה

לענייני צעירים): אולי בתוך שבועיים, או משהו כזה, לפני שהתקציב עובר

לענייני צעירים):  אי-אפשר שהבית הזה יהיה רק להצהרות; יש מקום לתיקונים

יוסף טייב: אני מאמין שיש גם כוונות מאחורי האמירה של שר האוצר, ואנחנו נעקוב אחרי זה, כמובן

לענייני צעירים): אשרי המאמין

יוסף טייב: הוועדות מודות לכל המשתתפים בדיון

יוסף טייב:  הוועדות שולחות תנחומים למשפחות החללים, מאחלות רפואה שלמה לפצועים, מתפללות ומקוות לשיבתם המהירה לשלום של כלל החטופים והחיילים

יוסף טייב:  הוועדות מאחלות הצלחה לעסקת השבויים המתגבשת

יוסף טייב:       הוועדות מוקירות את פעילותן המבורכת של תנועות הנוער, תנועות הבוגרים וארגוני הנוער

יוסף טייב:  הוועדות מברכות על כוונתה של הקרן לאזרחי ישראל להקצות כספים לתנועות הנוער

יוסף טייב:  הוועדות רואות בחומרה את כוונת הקיצוץ בתקציב תנועות הנוער

יוסף טייב:  התנועות נאבקות על קיומן ועל יכולתן לפעול, והמדינה צריכה לעשות הכול כדי לחבק אותן ולסייע להן להמשיך לפעול בשטח

יוסף טייב:      הוועדות דורשות לבטל לאלתר את הקיצוץ המתוכנן בתנועות הנוער ואת הקיצוץ שמוצע בתקנת שנת השירות, ארגוני הנוער, קבוצות מחנכים, מכוני מנהיגות, החברה הערבית ותנועות הבוגרים

יוסף טייב:  הוועדות שמעו את הודעתו של שר האוצר, חבר הכנסת סמוטריץ', בוועדת הכספים, כי לא יהיה קיצוץ בתנועות הנוער

יוסף טייב:  הוועדות מברכות על כך, וכמו כן, נפעל לכך שהדברים אכן יתבצעו ונעקוב אחריהם

יוסף טייב:       הוועדה, כוועדה, תתכנס לתיקון חוק תנועות הנוער בשבועות הקרובים, כדי לשים סוף להצגה הזו

יוסף טייב:  ברשותכם, אני נועל את הדיון